el Priorat | enciclopèdia.cat\nCap de comarca, Falset. Forma un gran amfiteatre al nod-est de la fossa tectònica de Móra d’Ebre, oberta a l’extrem de ponent de la Serralada Prelitoral Catalana. La Serralada es divideix enllà de les muntanyes de Prades i, al mig, deixa al descobert les llicorelles paleozoiques que hi ha al subsol, mentre que en un dels costats de la gran cicatriu s’alcen uns enormes blocs calcaris i, a l’altre, els encara més potents de conglomerats (els primers voregen el miler de metres d’altitud i els segons l’ultrapassen). Aquests blocs perifèrics de capçaleres aplanades, enèrgicament retallats per grans cingleres, amb els tons clars de llurs elements constitutius, mantenen la seva vigoria a les dues bandes de la comarca, mentre que a la part central les llicorelles formen muntanyoles negrenques, arrodonides per l’envelliment, que perden alçada a mesura que l’amfiteatre s’obre a la Ribera d’Ebre. Abans, però, una clapa granítica surt també a la superfície, a Falset. De les muntanyes del contorn, la més característica és el Montsant, formada per grans blocs de conglomerats oligocènics de 800 m de gruix que culmina a 1.166; a la banda oposada, les moles de Colldejou (914 m) i Llaberia (912 m), amb les serres de Puigcerver (922 m) i de l’Argentera (799 m), separen la comarca del Baix Camp. Confinen també amb el Baix Camp i amb la Conca de Barberà les muntanyes de Prades (1.201 m) i la serra la Llena (1.023 m) fa de límit amb les Garrigues. El riu Montsant i el seu col·lector el riu de Siurana (amb el seu afluent el riu de Cortiella), que neixen a les muntanyes de Prades, s’uneixen després d’haver cenyit la base del redreçament del Montsant; després d’haver recollit el cabal de la riera dels Guiamets, el riu de Siurana desguassa a l’Ebre a Garcia. La comarca, oberta a la vall de l’Ebre, en rep les influències climàtiques, neutralitzades per les de les altes muntanyes que l’envolten i les que vénen del migdia i llevant de la Mediterrània. Les pluges tenen una mitjana de 560 mm anuals (als cims de la perifèria sobrepassen els 600 mm).\nPanoràmica del Priorat des de Cornudella de Montsant\nNeva molt poc (mitjana de tres dies anuals). Són característiques la boira d’estiu, dita de mar (que es posa al límit amb el Camp), i la d’hivern, dita broma de riu (que es posa baixa); a la banda de tramuntana, a les valls d’Ulldemolins i de Margalef, arriba per damunt de la serra la Llena la broma d’Urgell, que s’estén també per les muntanyes de Prades. La temperatura mitjana anual és de 15°C als sectors baixos i d’11°C a les altures. La vegetació és de caràcter principalment mediterrani boreal. L’alzinar amb marfull (Quercetum ilicis galloprovinciale) és la clímax principal. A les terres occidentals, de clima més sec i continental, el substitueix el carrascar (Quercetum rotundifoliae). L’alt Montsant i, sobretot, el vessant obac d’aquesta muntanya porta un bosc submediterrani de roure valencià amb pinassa i pi roig (Violo-Quercetum fagineae). L’alzinar ha estat suplantat en gran part pel bosc de pi blanc, que primitivament devia ésser limitat als terrenys abruptes, molt secs, i per garrigues i brolles. En el paisatge actual la vegetació és força diferent segons la natura de la roca: calcàries i conglomerats sostenen brolles calcícoles de romaní i bruc d’hivern i, als indrets frescals o d’altitud elevada, pastures de jonça i fenal; les llicorelles i els granits es destaquen per llur vegetació calcífuga (brolles d’estepes i brucs, etc.). El moment òptim de poblament de la comarca fou el 1887, poc abans de la invasió de la fil·loxera, que abaté totes les vinyes; aleshores tenia 27.461 h, i en davallada incessant des d’aleshores va perdre el 62% de la població. La minva demogràfica més considerable la sofrí el Priorat històric. Entre el 1900 i el 1970 el Priorat va perdre el 45% de la població. Si el 1900 tenia 22.635 habitants, el 1920 n’hi havia 20.740, 15.624 el 1940, 12.103 el 1970, 10.335 el 1981 i 9.475 h el 1991.El 1998 se censaren 9.119 h, xifra que havia augmentat a 9.196 h el 2001. En aquest darrer any la densitat era de 18,5 h/km\nPart nord del Priorat, amb la serra del Montsant, al fons\n2. El saldo vegetatiu fou del -6,8‰, el saldo migratori, del 6,5‰ i el creixement total de la població, del -3‰. En el període 1998-2001 el creixement absolut del cens se situà en 77 h (en l’interval 1991-2001 la comarca havia perdut 356 h). Els municipis que perderen població respecte al recompte del 1998 foren Cornudella de Montsant, que passà de 865 h a 859 h; Lloar, de 129 h a 114 h; el Masroig, de 524 h a 519 h; la Morera de Montsant, de 169 h a 148 h; Pradell de la Teixeta, de 219 h a 189 h, i Ulldemolins, que passà de 499 h a 495 h. La resta de nuclis presentà un creixement moderat, el més destacable dels quals fou el de la Torre de Fontaubella, que incrementà el seu cens el 30%, passant de 102 h el 1998 a 133 h el 2001. Falset, el cap comarcal, amb 2.471 h i un increment de 10 h en el seu cens, concentrava el 26,9% de la població. El 2001, l’estructura demogràfica del Priorat era una de les més envellides de Catalunya, amb una distribució d’edats en què el 10,6% de la població tenia menys de 15 anys, el 61% era població adulta i el 28,4% sobrepassava els 65 anys. El mateix any, la població activa estava constituïda per 4 110 persones, amb una taxa d’atur del 8,3%. Per grans sectors d’activitat, el 22% de les persones ocupades treballava en l’agricultura, el 17,6% en la indústria, el 13,8% en la construcció i el 46,6% en els serveis. L’agricultura, tot i que ha descendit en els últims anys, continua essent molt important a la comarca. El 2003 es comptabilitzaren un total de 15.964 ha de terres conreades (13.640 ha de secà i 2.324 ha de regadiu). Els cultius més importants eren els fruiters (4.050 ha), principalment l’ametlla (1.938 ha) i l’avellana (1.885 ha); la vinya (3.700 ha), i l’olivera (2.842 ha). Per tradició, la vinya que produeix el famós vi dit priorat, és el conreu característic de la comarca. La ramaderia havia tingut una importància relativa al Priorat, sobretot als termes perifèrics (on són abundants els pasturatges), però ha estat actualment reduïda a la mínima expressió; l’avicultura, en canvi, impulsada pel pol reusenc, té una certa expansió. L’any 2003, el cens ramader estava format per 11.687 caps de bestiar porcí, 1.632 de boví, 3.914 d’oví i 871 de cabrú. La mineria (263 treballadors el 1964) ha desaparegut del tot. Pel que fa a la indústria, la més destacable és l’agroalimentària i, especialment, la vitícola (el 2004 hi havia a la comarca 550 viticultors i 85 cellers). Al Priorat conviuen dues denominacions d’origen protegides: la del Montsant (que inclou els municipis de la Bisbal de Falset, Cabassers, Capçanes, Cornudella de Montsant, la Figuera, els Guiamets, Marçà, Margalef, el Masroig, Pradell de la Teixeta, la Torre de Fontaubella i Ulldemolins, i part dels termes de Falset i el Molar) i la del Priorat, que produí 19 000 hl de vi en la campanya 2002-03 i està constituïda únicament per municipis de la comarca (Morera del Montsant, la Vilella Alta, la Vilella Baixa, Gratallops, Bellmunt del Priorat, Porrera, Poboleda, Torroja del Priorat, el Lloar i la part nord dels municipis de Falset i el Molar). També destaquen les indústries d’elaboració d’oli i tèxtil. El riu de Siurana és embassat a la part alta del seu curs (12,3 milions de m3) a profit del pantà de Riudecanyes, al Baix Camp (una conducció subterrània fa possible el transvasament). Un altre pantà és el dels Guiamets, sobre la riera de Capçanes, de 10 hm3 de cabuda, d’ús exclusivament agrícola, que facilita el regatge del terme del Masroig i de la Ribera d’Ebre. Hom celebra mercat setmanal a Falset i a Cornudella i dues fires anuals a Falset, però tot el conjunt comarcal concorre habitualment al de Reus.Pel que fa al turisme, tot i que l’oferta hotelera no és gaire important (el 2002 es comptabilitzaren 174 places hoteleres i 853 places de càmping), cal destacar l’auge del turisme rural, que el mateix any disposava de 177 places a residències cases de pagès. Els colls d’Alforja i de la Teixeta canalitzen el tràfic vers el Baix Camp. A més, hi ha el ferrocarril de Barcelona a Madrid procedent de Reus que entra a la comarca pel túnel de l’Argentera. El poblament prehistòric comença amb indicis, no gaire segurs, del Paleolític inferior (Falset, Marçà), però és a partir del Paleolític superior que hom disposa de jaciments ben estudiats (Falset, abric de Sant Gregori) que continuen a l’època mesolítica (Margalef, cova del Filador). Des d’aleshores, el poblament es manifesta sobretot a través de moltes estacions de sílex de superfície (“tallers”), amb una cronologia molt ampla, fins a l’edat del bronze, que dona la densitat més alta del Principat de Catalunya d’aquest tipus de jaciments (potser perquè l’exploració hi ha estat més intensa). Són conegudes coves d’enterrament de l’Eneolític (Pradell) i altres d’habitació que continuen a l’edat del bronze (la Febró, Pradell, Siurana, etc.) i algunes fins a la del ferro, quan la comarca manifesta destacats vestigis de la cultura hallstàttica (camp d’urnes del Molar). L’època ibèrica i romana ha estat menys treballada, però hi ha poblats ibèrics destacats, com el de la serra de l’Espasa de Capçanes. El poblament d’època romana fou exclusivament rural.\nLa dominació islàmica perdurà fins al segle XII (1153-54) al reducte que constituïen el castell i terme de Siurana, que comprenia part de les comarques del Baix Camp (Prades), Conca de Barberà i les Garrigues. El marquesat de Siurana es fragmentà aviat i l’antiga tradició eremítica del Montsant donà lloc als monestirs d’ Escaladei i de Bonrepòs. La cartoixa o priorat d’Escaladei adquirí la senyoria sobre els pobles de Poboleda, Porrera, Gratallops, la Morera, Torroja i la Vilella Baixa, amb una part del terme de Bellmunt, nucli que hom anomena el Priorat històric. La clapa que constitueix en aquests termes coincideix a grans trets amb l’apararició de la llicorella paleozoica. En la Divisió Territorial de Catalunya hom inclogué a la comarca del Priorat, a més, el territori de l’antiga baronia de Cabassers, que pertanyia al bisbe de Tortosa, una part de la baronia d’Escornalbou, que pertanyia a l’arquebisbe de Tarragona, i les valls de Cornudella i d’Ulldemolins, amb la zona de Marçà-Falset (dita baix Priorat), que formaven part del comtat de Prades. A l’edat mitjana tota la comarca formava part de la vegueria de Montblanc, i amb els decrets de Nova Planta (1716) passà al corregiment de Tarragona. En la divisió provincial del 1833 restà inclosa en el partit judicial de Falset, molt més ampli que la comarca. Una llei de modificació de la divisió comarcal de Catalunya del 1990 segregà l’Arboli de la comarca per agregar-lo al Baix Camp.


Societats plurals i integrades | Opinió | EL PAÍS Catalunya\nSocietats plurals i integrades\nL'assimilació massiva de noves persones serà molt més difícil i requerirà mecanismes polítics més eficaços. Els models europeus fracassen\n18 JUL 2016 - 18:11\tCEST\nLa revolució als mitjans de transport durant el segle XX, i la revolució als mitjans d'informació, a cavall entre el XX i el XXI, ha canviat totalment allò que havíem estudiat com a “geografia humana”. Els rius segueixen al mateix lloc i les muntanyes també, però el repartiment de les persones sobre aquesta geografia s'està tornant molt més complex i canviant, i la circulació de la informació, una cosa global i instantània. Això ha provocat la creixent desaparició de societats homogènies i aïllades, i ha accelerat la formació de societats plurals des de molts punts de vista.\nVal la pena entendre que el concepte homogeni s'ha usat equívocament, perquè les societats d'aquest tipus ja eren, i són, extraordinàriament plurals en l'aspecte econòmic, i aquesta desigualtat marca la vida de les persones tant o més que els valors, les races, les creences o les llengües. És una integració més imposada que acceptada…\nEl major problema actual consisteix a trobar la manera d'aconseguir que aquestes societats creixentment plurals no es converteixin en societats més desintegrades, i evitar tant els enfrontaments interns com els exteriors. És un problema molt difícil. Algunes idees simples sobre aquest tema.\n1. Velocitat. Hi ha actualment societats molt plurals que s'han anat consolidant a partir de zero en forma d'al·luvió al llarg del temps, a través de mecanismes d'integració gairebé naturals. Els Estats Units (britànics, francesos, africans. hispans, protestants, catòlics, jueus…) són un bon exemple d'això i també de les grans dificultats que encara persisteixen. Penso que els casos actuals, a partir de societats més homogènies amb arribades massives de noves persones, seran molt més difícils i requeriran mecanismes polítics més eficaços. Els diferents models europeus estan fracassant i necessiten una revisió urgent.\n2. Economia. Crec que el problema fonamental de la integració actual és que els nous ciutadans s'incorporen massivament a la part baixa de la piràmide econòmica i, per tant, acumulen a les diferències d'origen una nova desigualtat més important, que els margina. Els rics d'una altra raça, llengua o religió s'integren fàcilment. Els mecanismes fonamentals d'integració haurien de suposar una ajuda a l'educació i al treball, per utilitzar l'alt potencial humà que poden representar, i no per intentar aprofitar l'avantatge dels seus baixos costos.\n3. Valors i creences. La majoria de les societats del nostre entorn són laiques, és a dir, que els valors que conformen la col·lectivitat són valors que, encara que en molts casos tinguin un origen religiós, han estat consensuats, acceptats i proclamats de forma civil. Això no es contradiu amb el fet que existeixin i es conservin molts elements de les religions que han estat molt majoritàries en altres èpoques. S'ha d'admetre la pluralitat religiosa, i s'han d'acceptar les manifestacions d'aquesta pluralitat, excepte en aquells casos en els quals siguin contràries a les normes civils. Els nous ciutadans poden mantenir les seves creences i els seus costums en públic i en privat, però han d'acceptar plenament les lleis civils que regeixen la convivència del país d'acolliment, i les autoritats religioses no han d'interferir en la vida política.\n4. Llengua. Processos d'aprenentatge apart, ha d'existir l'obligació de ser capaços d'expressar-se i d'entendre la, o les, llengües oficials del país. Les administracions han de promoure i ajudar a aquest aprenentatge, i la societat ha de ser tolerant i activa per facilitar aquest procés.\n5. Els problemes de fons. Com ha quedat en evidència últimament, els fets que dificulten molt les solucions són:\n— Les enormes desigualtats econòmiques al món que són en l'origen de tot, i que s'han posat més de manifest en un món obert.\n— Els egoismes i els somnis de “nosaltres sols, millor”, o de “el nostre és el millor” que representen un gran error de perspectiva davant les realitats tecnològiques actuals.\n— La inèrcia dels governs, que no han pres la iniciativa de preparar mesures que ajudin a la integració i que alhora evitin possibles abusos.\n— La miopia de molts polítics, que han volgut aprofitar electoralment aquestes actituds endogàmiques i egoistes, excitant-les de forma populista.


Les Dones Fem Patrimoni: Visita a l'Antic Cementiri Jueu de Montjuïc\nEl Grup Obert de Dones Arquitectes del COAC continua amb el cicle "Les dones fem".\nDía: Dll, 28 juny 16.30 h\nDes de: Dll, 28 juny - Fins: Dv, 10 setembre\nPresentació del llibre "El acontecimiento en un mundo como yuxtaposición"\nDía: Dm, 22 juny a les 19h\nFesta d'Arquitectura de L'Hospitalet: “Continuem millorant el Parc del Mirador!”\nDimarts 22 de juny se celebra la Festa d’Arquitectura de L'Hospitalet, organitzada pel Grup d’Arquitectes L’Hospitalet i la Fundació Contorno Urbano.\nDía: Dm, 22 juny 10 a 14 h i de 16 a 20 h\nAmb aquesta activitat, la Demarcació de les Comarques Centrals continua la iniciativa Arquitectours, una activitat per donar a conèixer l’arquitectura del territori posant en valor el seu patrimoni. En aquesta ocasió es visitaran dos indrets on hi va deixar la seva empremta l’arquitecte Antoni Gaudí.\nDemarcació: Comarques Centrals\nDía: Ds, 19 juny De 9 a 13.20 h\nFesta d'Arquitectura del Besòs: "Bicicletada de Santa Coloma de Gramenet fins a Badalona"\nDivendres 18 de juny se celebra la Festa d’Arquitectura del Besòs, organitzada pel Grup d’Arquitectes del Besòs junt amb BICI Cultura BCN. Dedicada a l’últim tram del riu Besòs i el litoral, consistirà en una bicicletada pel Parc Fluvial del riu i el litoral badaloní.\nDía: Dv, 18 juny 17.30 a 19.30 h\nCicle 'Les obres i els seus autors'. Episodi 7: Casa Grada\nEl divendres 18 de juny, a les 20 hores, tindrà lloc el setè i darrer episodi del cicle "Les obres i els seus autors" que dona a conèixer els projectes premiats dels Premis d'Arquitectura de les Comarques de Girona 2020. En aquesta ocasió, l'episodi estarà dedicat a la Casa Grada, menció especial ex aequo Habitatge en la categoria Arquitectures, de l'arquitecte Arnau Vergés Tejero.\nDía: Dv, 18 juny 20 hores\nV edició de la Biennal Internacional d'Intervenció en el Patrimoni Arquitectònic\nDía: Dj, 17 juny Sessió matí (10 a 13 h) / Sessió tarda (16 a 20.30 h)\nEl dijous 17 de juny, a les 20 hores, s’ha programat la segona sessió del cicle "Learning from Denise" sota el títol ‘Mirades de gènere’. En aquesta ocasió, conversaran al voltant de la figura de Denise Scott Brown els arquitectes Eva Álvarez i Carlos Gómez (UPV), Carla Zollinger (UOC) i Laura Martínez de Guereñu (IE).\nDía: Dj, 17 juny 20 hores


MANIFEST HOLSTEE | Educació i Mitjans Audiovisuals\n“Aquesta és la teva vida. Fes el que estimes, i fes-ho amb freqüència. Si hi ha alguna cosa que t'agrada, canvia-ho. Si no t'agrada la teva feina, renúncia. Si no tens temps suficient, deixa de veure televisió. Si estàs buscant l'amor de la teva vida, Detingues-te; vostè serà esperant quan comencis a fer coses que estimes. Deixa de voler analitzar tot, la vida és simple. Totes les emocions són boniques. Quan comes, s'aprecia fins a l'últim mos. Obre la teva ment, braços i cor a noves coses i persones, ja que estem units en les nostres diferències. Pregunta a la propera persona que vegis quina és la seva passió, i comparteix el teu somni inspirador amb ella. Viatja amb freqüència; perdre't t'ajudarà a trobar. Algunes oportunitats només arriben una vegada, aprofita-. La vida es tracta de les persones a les que coneixes, i les coses que puguis crear amb elles, així que sal i comença a crear. La vida és curta. Viu el teu somni i comparteix la teva passió.“


Activitats de la primera avaluació\nPublicat per Unknown el dia de novembre 16, 2014\nQueden pocs dies per finalitzar la primera avaluació i us volem fer un petit resum d'algunes de les activitats que hem realitzat dins i fora del centre en col·laboració amb altres institucions:\nEn primer lloc, vam visitar l'exposició Human Bodies, que ha estat a Barcelona fins a començaments d'octubre. Una interessant forma d'introduir els temes d'anatomia i fisiologia que s'aniran tractant al crèdit 4, com a introducció a algunes patologies per després practicar les diferents tècniques d'infermeria de cada sistema.\nTambé vam anar a conèixer el centre de RESPIR residencial que la Diputació de Barcelona té al recinte Mundet. Vam començar amb una xerrada per explicar-nos què és aquest servei, les seves característiques, tipus d'usuaris i activitats que s'hi realitzen. Tot seguit vam fer una visita al centre per veure les infraestructures i comentar amb les auxiliars que ens acompanyaven alguns aspectes pràctics de la seva (i aviat nostra!) feina.\npràctica amb la grua amb CAI C\nL'última sortida que hem fet aquesta avaluació ha estat per conèixer un àmbit laboral que sovint ens és força desconegut, el de la salut mental, amb una visita al Parc Sanitari Sant Joan de Déu de Sant Boi, en el qual, després de fer una explicació dels serveis que s'hi ofereixen i la població a la qual donen aquests serveis, la Rosa, una auxiliar que hi treballa fa molts anys, ens va parlar del seu dia a dia i de l'evolució en l'atenció a la salut mental i, a més de resoldre els dubtes i curiositats que teníem, ens ha portat a fer un volt per les instal·lacions de salut mental, sociosanitàries i de discapacitat intel·lectual (hem pogut veure per dintre un dels edificis més antics que serveix de residència a alguns usuaris).\nUs deixem l'enllaç a la web del Parc per si voleu "investigar" una mica més què s'hi fa.\nalumnes de CAI B a la presentació\nPerò les activitats complementàries no acaben aquí! Des de Metges del Món han vingut a fer-nos dues xerrades molt interessants, una sobre Drets Humans, sobretot des d'una perspectiva de dona, i l'altra sobre Mutilació genital femenina (MGF), que ens han permès aprendre i, a més, reflexionar sobre alguns temes importants.\nxerrada DDHH a CAI A\nxerrada MFG a CAI A\nJa tenim ganes de començar amb les de la segona avaluació!!\nJose Ramón Diego Gutiérrez 21 de gener de 2015 a les 21:06\nmaria senero tirado 21 de gener de 2015 a les 23:45\nEneritz Pérez 22 de gener de 2015 a les 6:59


Obres realitzades en la restauració\nVoste es troba en: Inici / La Capella Major i Els Frescos Renaixentistes / Obres de restauració realitzades\nEl Capítol va sol.licitar la restauració de les pintures i es va veure la necessitat desmuntar la clau central de fusta daurada i les plementeries de la volta barroca, per a poder accedir als frescos.\nEl desmuntatge, conforme als preceptes legals, es va fer de forma reversible, guardant-se els fragments numerats davall la responsabilitat del Capítol.\nEs va encarregar de l'obra arquitectònica interior i exterior a l'arquitecte En Salvador Vila Ferrer, acreditat per obres molt importants en Santa Maria de la Valldigna, Alpuente i altres llocs.\nRestauració de la Capella Major\nRestauració de tota l'obra barroca de la Capella Major,\nmarbres, estucs i daurats.\nDesmuntatge i trasllat de la clau i les plementeries\nS'han conservat els marcs de les finestres, les imatges de sants i els nervis barrocs, que no dificulten la visió dels àngels i mantenen la “lectura vertical” de l'absis barroc, especialment des de l'entrada.\nRestauració de la coberta de l'absis\nTota l'obra externa ha cobrat major bellesa al ser vista des de la nova “plaça arqueològica” de l'Almoina.\nReconstrucció de la terrassa\nEliminació dels teuladells dels finestrals i de la teulada de la girola, reconstrucció de la terrassa original i de la seua cornisa.\nTreballs en l'absis, finestres i vidrieres\nConsolidació i neteja de les parets de l'absis, recuperació de les finestres ogivals, instal.lació de vidrieres amb filtres ultravioleta exterior i interior.\nRestauració dels Frescos Renaixentistes\nEliminació de fongs i floridures, neteja de la brutícia amb goma d'esborrar, neteja dels daurats, cobriment dels clavills i zones perdudes amb “rigatino” reversible, fixació de les parts amb risc de despreniment.\nIl.luminació dels Frescos\nAmb un nou sistema de llum freda i de baix consum amb cèl.lules Led, per primera vegada en un monument valencià. Els LED són dispositius semiconductors d'estat sòlid la qual cosa els fa robustos, fiables, de llarga duració i a prova de vibracions, que poden convertir l'energia elèctrica directament en llum. L'interior d'un LED és un xicotet semiconductor encapsulat en un recinte de resina d´epoxi. D'altra banda els dispositius LED són ecològics ja que no contenen mercuri, tenen una duració major, estalvien gran quantitat d'energia i no produïxen quasi contaminació lumínica.


#SorpresaPAHV | Santa Coloma Gramenet\nPrincipal Temes Amb les persones Benestar Social i Famílies Habitatge #SorpresaPAHV\nDavant la campanya a la xarxa social Twitter sota el hastag #ParlonEmpadronaYa l'Ajuntament de Santa Coloma de Gramenet manifesta:\nLa més absoluta sorpresa per una campanya que ha estat secundada per les seccions locals de diferents PAVH a tot Espanya, focalitzada a Santa Coloma de Gramenet i contra la seva alcaldessa, Núria Parlon. L'Ajuntament de Santa Coloma de Gramenet, des de l'inici de la crisi econòmica, porta treballant per donar solució a les emergències habitacionals en col·laboració amb PAVH-Gramenet amb la qual manté una relació fluïda, de constant diàleg per abordar les diferents qüestions que afecten a les famílies sense llar o que no poden fer front al pagament de subministraments.\nLa campanya, que adquireix per moments un to molt agressiu, exigeix ??l'empadronament de famílies "en exclusió social" que estan en "pisos recuperats". Entenem, encara que en la campanya no es diu explícitament, que es fa referència a l'empadronament de famílies en pisos ocupats.\nDavant d'aquesta situació l'Ajuntament de Santa Coloma de Gramenet està estudiant la qüestió i ha participat en tres reunions amb altres municipis, plataformes veïnals i seccions de la PAVH, com PAVH-Barcelona; l'última celebrada el passat divendres 22 de juliol. A aquesta reunió van assistir representants de diferents municipis de Barcelona, ??de l'Associació Catalana de Municipis i diferents PAHV locals i va tenir com a únic punt de l'ordre del dia el tema de les ocupacions. L'Ajuntament de Barcelona va presentar un pla per analitzar la qüestió dels habitatges ocupats. També l'Obra social de la PAVH va explicar la seva funció pel que fa a la recuperació de pisos. La majoria de municipis presents van anunciar que estan treballant en la legalització de les ocupacions en la línia que ha iniciat Barcelona.\nL'Ajuntament de Santa Coloma de Gramenet s'ha distingit sempre per la seva aposta decidida per unes polítiques socials al servei de les famílies amb menys recursos, especialment en l'apartat de l'habitatge. El govern municipal ha destinat del Fons de Contingència social la quantitat de 358.674,62 € a aquestes qüestions. Això s'ha traduït en més de 1.500 ajudes per a les famílies colomenques.\nDes del 17 maig 2016 la nostra ciutat compta amb la Taula Local d'Habitatge i Pobresa energètica, que és l'espai de Treball en el qual es reuneixen els agents clau, tant el propi ajuntament com entitats del tercer sector i altres administracions i organismes per posar en comú les necessitats detectades al municipi i trobar solucions integrals i efectives en el dret a l'accés a un habitatge digne. En aquesta Taula funcionen diferents comissions de Treballs de les que la PAVH-Santa Coloma és membre de totes elles.


El Departament de Cultura, Educació, Joventut i Esports convoca els ajuts per a joves que el 2022 compleixen de 18 a 30 anys per adquirir equips informàtics, obtenir permisos de conducció i participar en activitats formatives no acadèmiques, per satisfer les necessitats laborals i educatives i contribuir a la realització del seu projecte de vida.\nLa partida destinada el 2022 a aquests ajuts compta amb 75.000 €, 25.000 € més que l’any anterior.\nLa convocatòria d’enguany, a proposta del Departament de Mobilitat del Consell Insular de Menorca, incrementa en un 100% la quantia màxima de les ajudes per a l’obtenció de permisos de conducció, que passa dels 500 als 1.000€.\nLa consellera de Mobilitat, Francesca Gomis, justifica aquest increment per la manca de conductors professionals a Menorca, i la necessitat de les empreses de transports de poder tenir una borsa de candidats per aquesta ocupació. El cost de la formació i les taxes per obtenir un permís de conducció professional són una barrera perquè molts joves decideixin treure’s aquests permisos i poder optar a una feina de conductor. El conseller Miquel Àngel Maria creu que l’increment de les ajudes per aquesta finalitat pot ser un important estímul per despertar vocacions professionals en aquest àmbit.\nLínia 1: Ajuts a l'adquisició d'equips informàtics: per al finançament de les despeses de compra d'ordinadors, tauletes, impressores, encaminadors, repetidors i altres amb funcionalitats equivalents, necessaris per estudiar o treballar. Import màxim que es pot concedir: 500 €.\nLínia 2: Ajuts a la formació no reglada (inclou dos tipus d'ajuts):\nLínia 2a: Ajuts per a l'obtenció de permisos de conducció AM, A1, A2, A i B, B+E, C1, C1+E, C, C+E, D1, D1+E, D, D+E, llicències de conduir LMC i LVA i el curs de formació per obtenir la qualificació inicial dels conductors de determinats vehicles destinats al transport per carretera de mercaderies i/o de viatgers (CAP). Import màxim que es pot concedir: el 50 % del cost , fins a un màxim de 1.000 €.\nLínia 2b: Ajuts per participar en activitats formatives no reglades artístiques,\nculturals, de lleure i esportives. Import màxim que es pot concedir: 300 €.\nPer optar a aquests ajuts s’ha de complir un requisit econòmic dels dos següents, el que més convengui a cada jove (vegeu l’increment d’aquests límits en cas de més d’un membre de la unitat familiar):\nOpció A: Tenir uns ingressos el 2021 que no superin els 19.771,50 €.\nOpció B: Tenir els 3 mesos anteriors a la presentació de la sol·licitud el 2022 uns ingressos que no superin els 4.942,88 €.\nEl termini de presentació de sol·licituds inicia el dia de la publicació de la convocatòria i les bases en el BOIB i finalitza el 31 de juliol de 2022.\nLes despeses s’han de justificar com a data límit el 30 de setembre de 2022.


Hospitals Privats en Mufulira - Directori - Llistat - Guia - hospital - Privats - Copperbelt (Província) - Copperbelt - Zàmbia - Hospitalsworldguide\nPàgina d'inici › Per categoria › Privats › Zàmbia › Copperbelt › Copperbelt (província) › Mufulira\nHospitals privats en mufulira Copperbelt > Copperbelt > Zàmbia\nA Hospitalsworldguide ens agrada tenir una estreta relació amb els nostres usuaris, tenim la possibilitat que es puguin registrar Hospitals Privats en Mufulira i també tenim un formulari perquè els usuaris puguin contactar amb qualsevol tipus de dubte, consulta o error que tinguin. Han trobat en qualsevol fitxer d'un hospital.\nHi ha molts accidents que poden ocórrer en qualsevol moment i poden requerir atenció mèdica urgent. Si necessiteu trobar entre els Hospitals Privats en Mufulira que és el més proper a on esteu actualment, consulteu-lo aquí.\nTots els estudiants de ciències de la salut necessiten completar un cert nombre d'hores obligatòries de pràctica curricular. Si sou un d'aquests estudiants que cerca Hospitals Privats en Mufulira on practicar, aquesta guia us mostrarà tots els hospitals Mufulira.\nCada dia revisem la informació dels fitxers de Hospitals Privats en Mufulira registrats en aquest directori, però encara hi ha algun error que ens pot escapar de la vista. Si trobeu informació falsa en algun dels registres, us podeu posar en contacte amb nosaltres? Per tant, podem seguir mantenint la qualitat d'aquesta pàgina i la confiança dels nostres usuaris. Gràcies!.\nveure Hospitals en Mufulira\nLlistat de Hospitals Privats pròxims a Mufulira


We Plan Perú: el país dels inques - WeTravel.cat\nHome We Plan\tWe Plan Perú: el país dels inques\nWe PlanWe Travel\nescrit per WeTravel 23/05/2016\nPerú és un dels països paisatgísticament més divers de Sud Amèrica. S’hi poden visitar ruines inques, el desert, la selva i les muntanyes dels Andes. Hi arribarem des d’Equador, per tant podem fer-lo de nord a sud. Moltes vegades mentre decidiem les vacacances va sortir Perú a les les pluges d’idees, però al final, no sabem perquè sempre acabava a les llistes de pendents. Esperem que a l’octubre passi a ser un visitat! 🙂\nDies previstos d’estada: 3/4 setmanes (octubre)\nPressupost previst: 50 lliures/dia tots dos\nImprescindibles: El Machu Picchu és el destí imprescindible, però també tenim moltes ganes de perdre’ns per Cusco i el Valle Sagrado. Descobrir el Llac Tititaca i les seves comunitats i trepitajar el Chacahpoyas i les muntanyes de Huascarán. Si ens podem escapar, també ens agradaria visitar Arequipa i el Cañón de Colca. Dàmaris, s’escapa una mica de la nostra ruta, tenint en compte que volem entrar a Bolívia pel llac Tititaca, però ens ho has pintat massa bé!! 😉\nInformació general Perú\n– A la costa no hi plou molt, però hi ha molta boira entre abril i novembre, sobretot a Lima. L’estació plujosa als Andes va del desembre a l’abril. Entre juny i setembre és sec, però a les nits refresca. A l’Amazones hi plou tot l’any i sempre fa calor. Per evitar masses turístiques, una bona opció és vistar el país entre temporades, és a dir, abril i maig i octubre i novembre.\n– La millor manera de moure’s per Perú és el bus. Cal assegurar-nos que ens movem amb bones companyies d’autobus per evitar ensurts. Una de les més conegudes és Cruz del Sur, però EcoCiva també té bona reputació. Per trajectes llargs agafar bus-cama. Cruz del Sur té seients VIP per 12-15 dòlars el trajecte. Es tracta d’una zona amb vigilant i tancada, donen menjar i hi ha lavabo. Els mercats són molt bones opcions per menjar.\n– Dormir en habitacions compartides costa entre 20 i 30 soles. Per 40-50 pots tenir habitació privada amb bany.\n– Als restaurants anar amb compte que no ens afegeixin cap taxa. El 18% d’IVA ja s’afegeix directament als plats.\n– Comprar entrades anticipades pel Machu Picchu (http://www.machupicchu.gob.pe/)\n– Pel mal d’alçada o soroche, com en diuen ells, beure molta aigua, prendre te de fulla de coca i menjar fulla de coca, menjar lleuger i no fer esforços bruscos.\nHostal Revash (elrincondesele.com)\nLa Posada de Cuispes (losviajeros.com)\nAventura Backpackers Lodge (sinmapa.net). Amb habitacions privades i dormitoris i cuina\nLa casa de reposo El Boquerón (mosamperdut.com). 12 Soles per persona amb dormitori. Servei de bugaderia per 8 Soles.\nTambo. 20 Soles per parella i nit (mosamperdut.com)\nCasa del mochilero. Dormitori 15 Soles per persona i nit. Hi ha massa gent segons mosamperdut.com. No masses bones recomanacions a Tripadvisor.\nGran Hotel Bolivar. 20 EUR habitació doble, si trobes una oferta. Sino pot arribar a 85 USD.\nPoint Cusco Hostel. 25 Soles per persona i nit (dormitori). Recomanat per sinmapa.net.\nHospedaje Turístico Imperio Inca. Habitació amb bany compartit 35 Soles per nit.\nHostal Andes de San Blas. 45 Soles habitació doble amb bany, regatejant molt (quadernsdebitacola.com)\nPiuray (sindestinofijo.com). A 15 minuts del centre, té bones vistes.\nHostal Kokopelli. Dormitoris de 30 Soles la nit (sinmapa.net)\nAlfredo’s Palace. La Dàmaris diu: “L’Alfredo és un home encantador que us rebrà amb un mate de coca calent. La ubicació és fantàstica. Bona relació qualitat-preu per dormir a la que diuen és la ciutat més cara de Perú.”\nOllayta Hostel (sindestinofijo.com)\nCasa Machu Picchu (sinmapa.net), és dormitori de 4 llits amb bany compartit, 12 USD per nit.\nVarayoc B&B (Dàmaris). 26 euros/nit.\nBackpackers house, 65 Soles per una habitació superior (sindestinofijo.com)\nOllanta Inn, 45 Soles habitació doble amb bany, WiFi. (quadernsdebitacola.com)\nQechuas Backpackers Puno. Habitacions dobles a partir dels 25 USD amb esmorzar, bany privat, aigua calenta i WiFi.\nLucky Your House. Dobles a partir de 20 USD, amb bany privat, aigua calenta i WiFi. Esmorzar inclòs.\n– Illa Amantaní\nCasa de Ricardo i Francisca (quadernsdebitacola.com)\nGreen Point, en el carrer Carmen Alto. 4 USD inclou barra lliure d’amanides, entrants i plat principal (sindestinofijo.com)\nTrujillo, a la plaça Limacpampa. Un restaurant local (sindestinofijo.com)\nLa Canasta. Un local mig amagat en un pati interior on fan bons entrepans i esmorzars (Dàmaris)\nDes de Chachapoyas es pot visitar Quélap (és el Macchu Pichu del Nord). Són unes de les millor ruines precolombines de tot el continent americà. L’entrada costa 15 Soles. Per arribar des de Chachapoyas amb un tour costa entre 35 i 40 Soles amb transport i guia. També s’hi pot arribar amb transport públic amb una companyia que es diu Roller que té un servei a les 4 del matí. Per anar-hi s’hi ha d’anar a peu o potser amb el nou telefèric. Es recomana portar bon calçat, un cangur i menjar.\nGocta, és la tercera cascada més alta del món. S’hi pot arribar a peu o en cavall amb una ruta de 3 hores. Des del rincondesele.com comenten que van arribar-s’hi des de San Pablo, 6 km. Els camins són més benèvols dels que surten de Cocachimba. Per anar-hi s’han de pagar 5 Soles, si es decideix fer en cavall s’han de sumar 25 Soles més. Es pot fer un tour per 30 o 35 Soles, o per lliure agafar un autobus fins a Cocachimba i des d’allà caminar tres hores, per un camí amb molta vegetació però ben indicat. L’entrada costa 10 Soles.\nDes d’aquí també podem anar als sarcòfags de Karajia i també hi ha unes coves anomenades Quiocta.\nDes de sinmapa.net diuen per anar a Quélap o a Gocta és millor anar amb un tour perquè hi ha molt males connexions i els taxis són molt cars.\nÉs recomanable estar-hi entre dos i tres dies.\n11 hores en bus des de Chachapoyas. Es pot comprar per Econociva , surt a les 6 de la tarda i arriba a les 5 del matí, per 30 Soles o 9 USD.\nPiràmides de Túcume, són piràmides de fang.\nDes de Chiclayo es pot volar a Lima des de 60 GBP. Els preus són bastant estables a data d’avui.\nA 30 km de Chiclayo, hi ha Huaca Rajada. És un palau de fang de 35 metres d’alçada. És la tomba del Señor Sipán (Sipán és com s’anomena a una de les cultures).\nA 3 hores en bus de Chiclayo.\nVisitar la Plaza de Armas, la Catedral, Mansions Colonials.\nÉs una ciutat colonial, però està considerada com una de les més perilloses del Perú.\nSi volem visitar Trujillo és recomanable dormir a Huanchaco, que està al costat del mar, molt més segur, tranquil i barat.\nEs pot visitar Huacas del Sol y de la Luna. Són unes runes de cultura Moche.\nTambé es poden visitar unes altres runes anomenades Chan Chan, que són patrimoni de la humanitat (cultura Chimú). S’ha d’anar amb compte perquè a la zona de Chan Chan hi ha molts delinqüents.\nDes de Trujillo i des de Lima són 9 hores de bus. Si hi anem des de Lima, es pot anar amb Cruz del Sur 29 Soles per persona.\nCiutat enmig de la Cordillera Blanca a 3050 metres d’alçada.\nEs pot anar a la glacera de Pastoruri i al Parc Nacional de Huascarán, que té 663 glaceres (és reserva de la Bioesfera). Recomanable visitar les llacunes de Llanganuco. Es pot fer un tour per 35 a 40 Soles amb l’empresa Chavin Tours.\nTambé es pot visitar la Laguna 69 (4620 metres). 30 Soles per persona + 10 Soles d’entrada al parc. 6 del matí i tornada a les 7 de la tarda. Es recomana portar menjar. Es caminen 14 km (5 hores entre pujar i baixar).\nL’excursió al glaciar són 30 Soles per persona + 10 Soles d’entrada al parc. 9 del matí a 6 de la tarda amb una caminada de 2 km. És recomanable portar menjar si no es vol dinar en un restaurant turístic.\nMolta gent recomana no estar-hi més d’un dia.\nVisitar Miraflores, Catedral, Monasterio de San Francisco, Plaza San Martín i Parque del Agua.\nDormir a Miraflores, el centre històric està deixat i no és molt segur de nit.\nS’hi pot arribar volant des de Lima per uns 100 USD per persona. 1.5 hores.\nCusco té 33 esglèsies.\nÉs recomanable estar-hi quatre dies.\nAnar en bus (Civa) des de Lima són 24 hores de trajecte.\nBarri de San Blas és el barri dels artesans. Un dels més bohemis, pintorescs i atractius.\nPlaza de Armas (darrera d’aquesta plaça hi ha botigues per comprar material per si fas trekking).\nMercat Central de San Pedro és laberíntic (es pot comprar roba i menjar).\nUn altre lloc imprescindible és veure la Catedral, de 10 del matí a 6 de la tarda costa 6 Soles. És gratis si hi vas entre les 5 i les 9 del matí.\nA Cusco també hi ha l’esglèsia de la Compañía de Jesús, a la Plaza de Armas. L’horari és d’1 del matí a 11:45 AM i de 13 a 17:45. Costa 10 Soles.\nEl carrer Hatún Rumiyuq és el carrer més transitat. Va de la Plaza de Armas al barri de San Blas. Aquí podràs trobar la “piedra de los doce ángulos”.\nHi ha tours que fan tot el Valle per 30 Soles, però també es pot fer amb combis (furgonetes de 8 o 9 viatgers). Runes que es poden veure:\nPisaq (6 Soles per persona des de Cusco), són runes al cim d’una muntanya, si s’hi va d’hora no hi ha turistes. També es pot fer de tornada d’Ollantaytambo. Per 4 Soles et porten en colectivo, però després fins a dalt de les ruïnes només s’hi pot anar en taxi que són 25 Soles. Per fer-ho bé, és millor marxar ben d’hora al matí perquè així en el mateix dia, mentres vas tornant, pots anar parant a Tambomachay, Pupapukara, Q’enqo i Saksaywaman.\nSi vols anar de Pisaq a Ollantaytambo en bus, hauràs de fer transbord a Urubamba. En taxi t’hi porten directe per 100 Soles.\nOllantaytambo (el pots visitar anant de camí a Aguas Calientes). Segons sindestinofijo.com, és un lloc molt maco i recomanen quedar-s’hi per dormir una nit.\nPer anar a Tambomachay des de Pisaq, agafes el bus que va a Cusco i demanes que pari aquí, 1 Sol 10 minuts de viatge.\nPer anar a Pukapukara només has de creuar la carretera des de Tambomachay.\nPer anar a Q’enqo des de Pukapukara agafes el bus que va a Cusco i demanes que pari aquí. 1 Sol 10 minuts de viatge.\nDes de Q’enqo es pot arribar a Saksaywaman caminant uns 15 minuts per la carretera. Saksaywaman està aprop del Cristo Blanco, i des d’allà ja pots agafar les escales fins al barri de San Blas. Des del Cristo Blanco podràs veure unes molt bones vistes panoràmiques de la ciutat de Cusco.\nChinchero. Són unes altres ruïnes. Va ser una finca reial d’un rei Hinca. Els diumenges hi ha un mercat molt pintoresc amb productes locals i artesanies. Per anar-hi s’agafa el bus que surt del JR 21 de Mayo de Belempampa. 45 minuts 3 Soles.\nAltres ruïnes: Tipón, Pikillacta i Andahuaylillas. Són menys visitades perquè estan més lluny. Un taxi et pot cobrar fins a 35 USD, tot i que hi ha colectivos que surten des del Paradero de Urqos a l’Avinguda de la Cultura, que van fins a Andahuaylillas (37 km des de Cusco) i que costa entre 2 i 4 Soles. Un cop a Andahuaylillas, pots anar tornant en peu o a taxi per a visitar Pikillacta (30 km des de Cusco) i Tipón (25 km des de Cusco). Les entrades estan incloses en el boleto turístico.\nSalineras de Maras, valen molt la pena. Per anar-hi s’ha d’agafar un bus en direcció a Urubamba, molt important, via Chincheros (hi ha dues rutes). S’ha d’informar al conductor que baixaràs a Ramal de Maras des d’on es poden agafar colectivos per arribar a las Salineras (50 a 70 Soles). Aquest autobús surt de JR 21 de Mayo Belempampa, triga una hora i són 4 Soles. També es pot fer minivan des del carrer Puputi, són 40 minuts i 6 Soles. El preu de les Salineras són 5 Soles.\nTambé pels voltants Urubamba, Moray (laboratori agrícola). Per anar-hi s’ha de fer el mateix que per arribar a les Salineras, però des del Ramal de Maras el taxi que agafis et costarà 20 o 25 Soles. Aquest està inclòs en el boleto turístico.\nHi ha el “boleto turístico” per a visitar ruines i que val 130 Soles (40 USD). Aquí hi ha més informació. Es pot comprar a l’Avinguda el Sol 103, Galerías Turísticas, Plaza de Armas.\nPer arribar-hi cal anar a Aguas Calientes. Hi ha diverses opcions:\nTren des de Ollantaytambo/Cusco fins a Aguas Calientes. Està als voltants dels 100 USD per persona anada i tornada. Hi ha diferents categories i preus, i també s’ha de reservar amb antelació. La Dàmaris diu: “En el nostre cas el més “barat” que vem trobar ens va costar 85 dòlars anar i 75 tornar, cadascun! Això sí, era molt xulo. Totes les parets i fins i tot el sostre eren finestres per poder veure el paisatge (preciós) fins allà, i et donaven un bon esmorzar.”\nUna altra opció per arribar a Aguas Calientes és de Cusco a Hidroelectrica en furgoneta + caminar 10 km pel costat de la via són uns 20 USD anar i tornar per persona. Recomanat fer amb Hostal el Puma (segons sinmapa.net), a la calle Resbalosa 410, aprop de la Plaza de Armas. Acostumen a sortir a les 8 del matí i arribes a la hidroelèctrica a les 2.30 / 3. Des d’allà, en unes 2 / 3 hores estàs a Aguas Calientes. Vigilar amb els caçaturistes de la Plaza de Armas que et diran que et duen a la hidroelèctrica per molts pocs diners.\nTambé s’hi pot anar amb l’Inca Jungle Trail. 4 dies, tres nits d’allotjament, amb menjar inclòs, bus de Cusco a Abra Málaga, activitats d’aventura, descens en bici, ràfting i tirolina + entrades a les dues muntanyes + tren de tornada + bus d’Ollantaytambo a Cusco. 200 EUR per persona.\nInca Trail. Ruta de 4 dies caminant per l’antic camí inca. Cal reservar amb molta antel·lació i pot costar fins a 400 euros per persona.\nUn cop a Aguascalientes.\nPujar d’Aguas Calientes a Machu Picchu són 10 USD amb bus. No val la pena pujar a peu perquè el camí passa pel mateix lloc que els busos. Les primeres sortides de bus són a les 5:30 del matí. Els bitllets es poden comprar el mateix dia a partir de les 5, tot i que per la tarda del dia abans també es poden comprar.\nL’entrada del Machu Picchu + Huayna Picchu són 320 soles (80 EUR). El Huayna Picchu és la típica muntanya que apareix a totes les fotos just darrera del Machu Picchu. Quan compreu l’entrada, podeu comprar la que inclou la visita a les runes i la pujada a la muntanya. Val molt la pena. La pujada és mitja hora d’escales, i a dalt les vistes són espectaculars!!\nPàgina del govern per comprar les entrades . Cal comprar-les amb antel·lació.\nCal portar l’entrada impresa dues vegades i portar el passaport. A vegades et poden demanar la targeta amb la que has comprat l’entrada.\nPer pujar al Huayna Picchu s’ha de comprar les entrades encara amb més antel·lació, i recomanen agafar el torn de les 6/7h. (primer).\nArribes a la “choza del vigilante” que és des d’on tothom es fa les fotografies. Després es puja al Huayna Picchu.\nAl Huayna Picchu trobarem un lloc ple de turistes per fer la típica fotografia, però una mica més endavant, ja de sortida, hi ha una terrassa buida amb les mateixes vistes.\nRecomanable portar aigua i menjar, tot i que a l’entrada et diu que no és permès.\nÉs recomanable dormir 2 nits a Aguas Calientes. La d’abans i la del mateix dia que visitis el Machu Picchu, perquè les masses de gent al Machu Picchu s’acostumen a concentrar de 10 del matí a 3 de la tarda, perquè a les 3 de la tarda hi ha els transports de tornada. Si et quedes al jaciment fins que tanquin, hi ha molta menys gent.\nA Aguas Calientes hi ha unes termes, es poden trobar a la Avenida Pachacuteq, obert de 5 del matí a 8 del vespre i val 10 Soles.\nChoquequirao és el Machu Picchu desconegut. Alguns diuen que és encara més gran que el reconegut jaciment. Arribar-hi no és fàcil.\nLa ruta comença des de Cachora. Es recomanable buscar guia i mules des d’aquí perquè et portin el menjar, beguda i bosses.\nLa dificultat és creuar el congost del riu Apurimac i que acumules un desnivell de més de 7000 metres. Els primers 10 km són bastant plans, els 7 següents baixen fins al riu (mal de genolls).\nVorejant el riu s’arriba a Playa Rosalina, on hi ha dutxes, banys i coberts, i on s’hi pot dormir.\nEl segon dia es creua el riu i es puja fins al punt més alt del recorregut, unes 4 hores, arribant a Tarambata, on es pot menjar. Segueixes fins al campament de Choquequirao on hi dormirem.\nEl tercer dia és la visita a les ruïnes, que és pujar i baixar constantment per a veure les diferents terrasses de cases. En aquest mateix dia ja es fa una part del camí de tornada, per acabar al riu per a dormir.\nEl quart i darrer dia, es torna a pujar l’altra banda i arribar al poble de Cachora.\nLi diuen la “ciudad blanca”, perquè els seus edificis estant fets amb sillar, una pedra volcànica blanca. A part de ser una ciutat molt maca, és el punt de partida per visitar els canyons i parcs naturals del voltant, una de les zones amb més contrastos.\nPot ser una opció per tallar el viatge en bus des de Cusco (massa llarg).Des de Cusco són 11 a 12 hores en bus, amb les companyies Civa, Cruz del Sur, Tepsa o Oltursa i costa de 70 a 200 Soles.\nDes d’aquí es pot visitar el Cañón Colca, des d’on es pot veure el vol del Condor.\nRECOMANACIÓ DE LA DAMÀRIS. “Hi ha moltes ofertes per fer excursions. Com sempre passa, totes fan el mateix recorregut als llocs més turístics. Nosaltres vam voler sortir del circuit habitual i vam fer una excursió de 3 dies i 2 nits amb Colca Trek, una agència recomanada per la Lonely Planet. Evidenment ens va sortir més car, però va valdre molt la pena! Aquesta és l’excursió que van fer. Excepte la Cruz del Condor, la resta no és gens turístic, i el guia era un jove biòleg d’un poble de la zona. Un 10! Si opteu per Colca Trek, reserveu amb antelació i pregunteu per les dates, no surten diàriament.”\nÉs un poble de costa on hi ha molt turisme de platja intern.\nIslas Ballestas, considerades les Galápagos dels pobres. S’hi arriba en vaixell i s’hi poden trobar lleons de mar, pingüins i moltes aus. L’excursió costa 10 USD. L’espai és espectacular, amb desenes d’ocells diferents, pingüins i foques. De fet, hi ha tants ocells que les illes estan blanques de guano, i cada 2-3 anys van a treure’l perquè és un fertilitzant molt preuat. Perú ha pagat part del seu deute extern amb la caca dels ocells de las Ballestas!\nParque de Paracas. Quilòmetres de desert i algunes badies i platges. L’excursió costa 10 USD.\nPel matí es pot fer el tour a les Ballestas i per la tarda el tour a Paracas. En aquest cas el billet combinat costaria 45 Soles, 15 USD.\nPuno no és gaire maco, però és la porta d’entrada al Llac Titicaca.\nLlocs per veure: Plaza de Armas, Catedral de Puno, El Arco Deustua, el Mirador del Cerro Huajsapata (vistes panoràmiques de la ciutat i del llac).\nPenínsula de Capachica i platges maques, com la platja de Llanchón, una de les millors del llac.\nPenínsula de Chucuito, hi ha el temple de los falos. Tan com a aquí com a Llanchón et pots allotjar a casa dels locals i participar a les seves activitats. Chucuito està direcció a Copacabana a Bolívia.\nPot fer bastant fred. Està a 3600m, així que és important aclimatar-se bé.\nDes de Cusco són entre 8 i 9 hores de viatge en bus. Companyies que cobreixen el trajecte són Cruz del Sur i Inka Express. Pot costar entre 95 i 100 Soles. Des d’Arequipa són entre 6 i 7 hores, amb les companyies Civa i Cruz del Sur, 60 Soles.\nPer anar a les illes hi ha embarcacions col·lectives que surten des del port de Puno, 10 Soles. L’entrada a les illes és 8 Soles.\nOpció de visita a les illes:\nUna embarcació col·lectiva que surt del port de Puno a les 8:20 del matí i torna al dia següent a les 15:30. Para a Uros, segueix cap Amanantí on es dorm per 30 Soles la nit. Al dia següent va a Taquile i torna a Puno.\nHi ha les illes flotants des Uros. Contractar el tour directament al port. Els nostres amics de quaderns de bitacola creuen que és una mica turistada i que viuen allà pels turistes. Preu 30 Soles més 8 Soles per entrar a cada illa. Segons un comentari trobat a Trip Advisor, es recomana buscar tours que et portin a veure la gent que realment viu a Uros i no a actors. Mirar aquí i aquí.\nTambé hi ha les illes Amantaní, recomanat quedar-s’hi dues nits. Normalment la gent marxa pel matí i entre que marxen i venen els nous et quedes sol a l’illa. En aquesta illa és molt maco veure la posta de sol des de Pachamama o Pachatata, bones vistes.\nUna altra illa és Taquile. És molt més turística que Amantaní però molt pintoresca. La gent vesteix de manera tradicional i que té camins empedrats que són com de conte.\nPotser val més la pena visitar la Illa del Sol i de la Luna a Bolívia, enlloc de les illes Uros.\n*Per elaborar aquest We Plan ens hem inspirat i hem buscat informació en aquests blocs: Mos am perdut, Volant he vist, Quaderns de bitàcola, Sinmapa, Sindestinofijo i el Rincón de Sele. A part, també hem demanat assessorament als amics que han estat al país. José, Cris, Puck, Núria gràcies per compartit les experiències! Dàmaris molt agraïts amb súper guia i amb les fotos! Gemma, merci per aquestes imatges!\nI tu? Has estat a Perú? Què ens recomanes?\nWe Plan Perú: el país dels inques was last modified: Maig 23rd, 2016 by WeTravel


Arxius de desenvolupament humà - El despertador\nEtiqueta: desenvolupament humà\nLlavors que creixen: sintonitzant mirades\nBy El despertador on 20 juny 2018 • ( 1 Comment )\nLa llavor del canvi continua creixent a l’Escola Els Llorers. I amb ella, la riquesa en matisos, mirades, plantejaments i possibilitats. Són ja un parell d’anys -i és un plaer- seguir acompanyant a l’escola a créixer com a comunitat d’aprenentatge. El passat dimecres, dia 13 de juny, vàrem […]\nBy El despertador on 1 setembre 2014 • ( 1 Comment )\nCAST L’apoderament significa que l’individu té més autoritat i poder sobre els recursos i les decisions que afecten la seva vida gràcies a l’accés a la informació, la participació i la responsabilitat lligada a la capacitat d’organitzar-se. Quan ens apoderem som més capaços de fer front a les situacions […]


Una faixa auxiliar protegirà Alzira dels incendis forestals | Alzira Ràdio 107.9 fm\nUna faixa auxiliar protegirà Alzira dels incendis forestals\n4 març, 2020 24 febrer, 2020\nUna faixa auxiliar protegirà Alzira dels incendis. Les brigades forestals de la Diputació de València connectaran el nucli urbà de Valletes de Bru amb Valletes de Gall perquè els habitants de la zona tinguen una via d’evacuació alternativa en cas d’emergència. Esta és una de les primeres actuacions del Pla de Prevenció d’Incendis Forestals elaborat per l’Ajuntament d’Alzira.\nLes brigades de Tous, Sumacàrcer i Sellent duen a terme el desbrossament, aclarida i trituració de 20 metres d’arbratge a cada costat del camí. Esta és una zona d’alt risc per la densitat de la vegetació i per la proximitat a dos nuclis habitats. A causa de la dificultat d’accés del terreny, els 36.000 metres quadrats de massa es treballaran de manera manual, sense cap maquinària.\nEsta acció forma part de l’aportació de l’Ajuntament a l’eliminació de biomassa per a la protecció de les vivendes en cas d’incendi i per facilitar les possibles actuacions de comunicació dels serveis d’emergència. L’Ajuntament llançarà pròximament una proposta de conveni amb els propietaris de les cases que es troben en la muntanya, per ajudar-los a desfer-se de la biomassa. No obstant això, assegura el regidor de Medi Ambient, Pep Carreres,” la responsabilitat és de les urbanitzacions”.\nL’Ajuntament d’Alzira activa el protocol per fortes ratxes de vent i tanca els paratges de la Murta ...\nEl Consorci de la Ribera promou els estudis en transport públic sostenible\nCategories Ciutat, Medi Ambient Deixa un comentari Navegació per les entrades


El Museu de la Vida Rural es torna a ampliar\nLes noves instal·lacions acolliran onze carros de diferents tipologies i aules perquè els escolars facin tallers sobre el món rural\nEl Museu de la Vida Rural de l'Espluga de Francolí torna a créixer. Les noves sales permetran esponjar els atapeïts magatzems del centre, mostrar onze carros històrics i fer tallers per a escolars.\nANTONI RIBAS TUR BARCELONA. 02/06/2012 00:00\n260x366 El Museu de la Vida Rural es torna a ampliar El Museu de la Vida Rural es torna a ampliar\nDos anys i mig després de la primera ampliació el Museu de la Vida Rural torna a créixer. Demà al migdia el conseller de Cultura, Ferran Mascarell, i Montserrat Carulla, presidenta de la Fundació Lluís Carulla -entitat impulsora del museu-, presidiran la inauguració d'una nova peça del centre, que ja es coneix a la casa com "l'edifici novíssim". Com l'anterior, porta la signatura de l'arquitecte Dani Freixes. Les noves dependències del Museu de la Vida Rural són les més petites pel que fa a les dimensions, però no ho són en l'ambició: connectaran les altres dues instal·lacions del museu -l'antiga casa pairal de Lluís Carulla i la primera ampliació-, acolliran peces de grans dimensions que abans no trobaven el seu lloc dins les sales i desplegaran un nou programa didàctic per al públic escolar. "El Museu de la Vida Rural no és un museu estrictament patrimonial, no només es dedica a recollir objectes patrimonials i a presevar-los, sinó que també vol incidir en la societat transmetent els valors del món rural que poden contribuir a millorar-la", afirma Carles Duarte, director de la Fundació Lluís Carulla.\nEl nou edifici contribuirà a pal·liar la falta d'espai del museu. A les reserves hi té 12.000 peces de ceràmica, vidre, aram, maquinària agrícola i altres objectes etnològics, però només estan exposats menys de la meitat. Amb aquesta ampliació el Museu de la Vida Rural tindrà una superfície total d'exposició de prop de 4.000 metres quadrats.\nLes noves sales tenen unes dimensions de prop de 800 metres distribuïts en dues plantes. A l'inferior s'hi podran veure onze carros de tipologies diferents i maquinària agrícola pesada, i la part superior acollirà dues aules perquè les escoles facin tallers com Adobem l'enteniment , La força dels animals , L'ofici atrapat , La veu de la Lluna i Mocador de paraules .\nUn hort al bell mig del museu\nA més d'aquestes activitats els estudiants podran visitar el nou hort amb què comptarà el museu a partir d'ara. La nova ampliació ha comportat la compra de Can Cots, la finca annexa al museu. La casa podria servir per a una futura nova ampliació del centre, i la part del pati interior que el nou edifici ha deixat lliure acollirà conreus de temporada perquè els més petits descobreixin els processos naturals des de la sembra fins a la collita.\nDurant les vacances escolars les noves sales del Museu de la Vida Rural acolliran exposicions temporals i altres activitats. "El públic urbà ve al museu a descobrir tot un llegat rural que desconeix, i l'oferta d'exposicions temporals del museu acosta la ciutat als habitants de l'Espluga de Francolí. El centre juga amb l'equilibri d'aquests dos tipus d'exposicions", afirma Dani Freixes. Les pròximes seran Catalunya visió , amb fotografies de Ton Sirera, Ferran Bosch i Jordi Verrié, i Bartomeu Rosselló-Pòrcel i altres poetes mallorquins que canta Maria del Mar Bonet . La cantant, en efecte, hi oferirà un recital el 26 de juliol.


septiembre, 2013 | PORTAL22\nPosted on 25/09/2013 por portal22\nPORTAL 22 PRESENTA:\nEl dimecres dia 16 d’octubre al Portal 22 a les 20:30 i amb l’entrada gratuïta.\nENTRE LA VIOLÈNCIA I EL PODER\nUn retrat del Mèxic més violent i fosc de la mà d’un dels personatges més polèmics: l’alcalde que de la ciutat més rica i segura del país.\nA la pantalla apareix Mauricio Fernández, ex alcalde de San Pedro Garza García, la ciutat que s’autoafirma com la més rica i segura del país. L’alcalde es troba a casa seva, una mansió envoltada d’arcs amb motius colonials mexicans i parets copades de col·leccions de fòssils, art, peces arqueològiques, artesanies i, fins i tot, sostres.\nSan Pedro Garza García està a Monterrey, a l’estat de Nuevo León, una de les zones de Mèxic més afectades per la violència del crim organitzat. Entre 2009 i 2012, Mauricio Fernández va proposar-se “agarrar el toro por los cuernos” i acabar d’una vegada per totes amb la inseguretat, els assassinats i els negocis il·legals a la seva ciutat. Els mètodes, poc transparents i del tot qüestionables: morts misterioses, compra d’informació a grups criminals, etc..\nEl Alcalde, un documental de 80 minuts dirigit per Emiliano Altuna, Carlos F. Rossini y Diego E. Osorno, és el retrat d’un personatge polèmic: temut per alguns, adorat pels altres i qüestionat per la seva manera de governar. Minut a minut, podem veure un Mauricio Fernández Garza que té pocs pèls a la llengua a l’hora de parlar de la vida, la mort i la violència que sacseja el seu país.\nEls directors no prenen partit. Posen la càmera i deixen parlar al protagonista. “Mai va ser la nostra intenció presentar un mosaic d’opinions, que hi hagués bons, dolents i antagonistes a la pel·lícula. Volíem explicar la historia des del poder, oferir a l’espectador una visió del poder”, afirma Emiliano Altuna. “Ell parla directament a la càmera perquè volem que l’espectador el descobreixi a través dels seus propis gestos, que es construeixi a ell mateix a partir del seu discurs”, afegeix.\nI de la visió del món d’aquest personatge, es desprenen molts temes: el poder, la guerra contra les drogues, els moviments polítics i econòmics darrera la idea de netejar el sistema, o fins a quin punt la finalitat justifica els mitjans. En definitiva, una reflexió sobre el Mèxic actual i els poders que el governen, tan els visibles, com els que no ho són tant.\nPer entrevistar als directors, contacte de premsa:\nPer a informació i detalls sobre altres ciutats i espais d’exhibició, consultar a continuació i a la pàgina web: www.eldocumentaldelmes.com.\nMèxic (2012). 80 minuts\nDirecció, guió i fotografia: Emiliano Altuna, Carlos F. Rossini, Diego Osorno\nMuntatge: Pedro G. García\nSecció Oficial – DocsBarcelona. Espanya, 2013.\nSecció Oficial – Documentamadrid. Espanya, 2013.\nPel·lícula inaugural – DocsDF. Mèxic, 2012.\nPer veure el trailer: http://www.eldocumentaldelmes.com/ca/documentals/226-el_alcalde.html


DEMÀ SERÀ UN ALTRE DIA . Guillem Terribas: 03/11/2015\nL'ARTÈRIA INVISIBLE de Pere Vilà.\nÂlex Brebdemülh, Pere Vilà i Nora Navas\nDirecció: Pere Vilà\nGuió: Pere Vilà / Laura Merino\nIntérprets: Nora Navas, Àlex Brebdemühl, Àlex Monner,Joana Vilapuig, Francesc Garrido\n* Pre-estrena, dins el festival Temporada Alta\nen el Cinema Truffaut 03.11.15\nEstrena oficial el desembre 2015.\nPere Vilà (Girona 1975)amb paciència i amb els anys, ens va mostrant des de que va fer el seu primer llarg metratge el 2007 "Pas a Nivell", una manera original i diferent d'explicar històries. Ja l'any passat, dins el mateix marc de Temporada Alta, que ara estrenem la seva darrera obra, Pere Vilà ens va oferir la seva particular visió de la vellesa, la memòria i la rancúnia amb la pel·lícula "La Fossa" (2014), amb unes esplèndides interpretacions de Lluís Homar i la Emma Vilarasau.\nAra, Pere Vila, amb l'adaptació de la novel·la "El peatge" escrita a quatre mans per Josep Valls i Joaquim Vidal (que és un dels productors de la pel·lícula) ens mostra en la seva darrera producció L'ARTÈRIA INVISIBLE una intima i complicada història on hi trobem la mala relació entre germans i una herència entre mig; un matrimoni amb problemes: ell vol fer carrera política i ella vol tenir fills. A ell se li complica la vida a través d'una denuncia d'abusos sexuals. Al mateix temps, vivim un amor adolescent, amb problemes, ella ha d'exercir la prostitució i ell està a l'atur i "tocat", degut a que de petit havia estat a punt de formar part de la vida del matrimoni, que ara te problemes. Els joves tramen una manera fàcil de aconseguir diners. Aquí, es complica encara més la cosa.\nTot plegat explicat a la manera del director Pere Vilà, sense preses i amb la càmera quieta. Aquesta manera de filmar, fa que l'espectador entri més dins el complicat entramat de la història. Al mateix temps, un té la sensació de que no passa res i resulta que estem vivim, quasi en primera persona, tot una drama, un mal viure que no et deixa indiferent. Fins hi tot, hi ha moments en que l'espectador voldria participar amb els protagonistes, intentar fer-hi alguna cosa, perquè no haguéssim de viure tant intensament el que estem veien.\nUn altre mèrit del director, es aconseguir que els actors que venen de diferents àmbits del mon de la interpretació, tot estiguin al mateix nivell. Tots saben mostrar en poques paraules tota la intensitat, a través de l'expressió, que necessita cada escena. Una vegada més Pere Vilà, amb la seva manera d'explicar històries, no ens deixarà indiferents. Ens farà pensar i reflexionar sobre que la vida, de vegades, no estan fàcil de viure-la. I moltes vegades, som nosaltres que ens la compliquem.\nGuillem Terribas. Col·lectiu de Crítics de Cinema\nPublicat per Guillem Terribas a les 12:02 Cap comentari:\nEtiquetes: Cinema Truffaut, Guillem Terribas, Pere Vilà, Temporada Alta


CFGS Administració i Finances — Plone site\nCFGS Administració i Finances Informació sobre el Cicle Formatiu de Grau Superior en Administració i Finances https://elpuig.xeill.net/departaments/administracio/cfgs-administracio-i-finances https://elpuig.xeill.net/logo.png\nper Xavi Cruz — darrera modificació 2021-09-11T01:47:28+02:00\nInformació sobre el Cicle Formatiu de Grau Superior en Administració i Finances\nAvaluació, qualificació i superació\nSortides professionals i acadèmiques\n1. Família professional: Administració i gestió\nDes del curs 2012-13 els continguts d’aquest cicle queden adaptats a la normativa LOE 2/2006, seguint les indicacions del Real Decret 1584/2011, de 4 de novembre, pel qual s'estableix el Títol de Tècnic Superior en Administració i Finances i es fixen els seus ensenyaments mínims.\nLa seva durada és de 2.000 hores que es realitzen en 2 cursos, de les que 1.650 hores s'imparteixen en el centre educatiu i 350 hores en un centre de treball amb la finalitat de realitzar pràctiques en una empresa.\n4. Requisits d'accés\nLa superació del Batxillerat o haver superat un mòdul professional 3 experimental.\nTítol d’FP-2 o equivalent.\nTambé podrà accedir-hi l’alumnat que tingui el títol de Tècnic Superior per haver superat un altre cicle formatiu de grau superior.\n5. Competències professionals\n(Què aprendré a fer?)\nRealitzar activitats d’administració d’empreses en l'àmbit laboral, comptable, comercial, financer i fiscal, així com d'atenció al client/usuari, tant en empreses públiques com privades, aplicant la normativa vigent i protocols de qualitat, assegurant la satisfacció del client i actuant segons normes de prevenció de riscos laborals i protecció ambiental.\nRelació de les competències professionals, personals i socials, i els objectius generals amb els mòduls professionals.\n6. Pla de formació\nPer consultar els mòduls professionals del cicle, les unitats formatives que els componen i el seu número d'hores, la seva distribució en cursos, així com les llengües en què s'imparteixen, fes clic aquí.\n7. Avaluació, qualificació i superació\nAvaluació de mòduls i unitats\nEl professor titular del cada mòdul professional és l'encarregat de fixar i lliurar el criteris d'avaluació de les unitats formatives que el componen. El professor del MP és l'encarregat de proporcionar-los a l'estudiant.\nQualificació i superació de mòduls i unitats\nLes unitats formatives i els mòduls professionals se superen amb una qualificació de 5 punts o superior. La qualificació de les unitats formatives i dels mòduls professionals és numèrica, entre l'1 i el 10, sense decimals, a excepció del mòdul professional de formació en centres de treball, que es qualifica com a «Apte» o «No apte». La qualificació d'aquest últim ha d'anar acompanyada d'una valoració orientadora del nivell d'assoliment de les competències professionals recollides en el quadern de pràctiques, en els termes de «Molt bona», «Bona o Bé», «Suficient» en el cas de «Apte», i de «Passiva» o «Negativa» en el cas de «No apte», i s'hi poden afegir observacions.\nLa qualificació final de cada mòdul professional s'obté com a mitjana ponderada de les qualificacions de cada unitat formativa, en funció del pes (ponderació) que es dóna a cadascuna d'aquestes d'acord amb la decisió prèvia adoptada per l'equip docent.\nEls mòduls professionals o unitats formatives convalidats es qualifiquen amb un 5 a efectes d'obtenció de la qualificació mitjana del cicle. En el cas de mòduls professionals o unitats formatives superats que tinguin la mateixa denominació i currículum, i que siguin comuns a diversos cicles, es trasllada la qualificació obtinguda en el primer cicle en el qual s'ha cursat. En el cas d'haver obtingut l'exempció total del mòdul de formació en centres de treball, aquest es qualifica amb l'expressió «Exempt».\nConvalidació d'unitats formatives\nL'alumne, en funció de la seva formació prèvia, pot convalidar part de les unitats formatives del cicle. Podeu trobar tota la informació relativa als requisits, l'autoritat encarregada de concedir la convalidació, així com la qualificació que correspondrà a les unitats convalidades, fent clic al següent enllaç.\nL'alumne que hagi superat un nombre d'unitats formatives amb càrrega horària superior al 60% del conjunt planificat en el primer curs, pot matricular-se en el segon curs del cicle i ha de cursar també les unitats formatives no superades del primer curs. En cas contrari, es matricularà de les unitats formatives no superades del primer curs del cicle i, opcionalment, de les unitats formatives del segon curs que no presentin incompatibilitat horària o curricular de manera significativa, segons el projecte del centre i la disponibilitat de places.\nSuperació del cicle\nLa superació del cicle formatiu requereix la superació de tots els mòduls professionals que el componen. La qualificació final del cicle formatiu, que s'expressa amb dos decimals, s'obté com a mitjana aritmètica de les qualificacions de cada mòdul professional, ponderades en funció del nombre d'hores assignat a cadascun d'ells. En conseqüència, en el càlcul de la qualificació final del cicle no es tindran en compte les qualificacions d'«Apte», «Exempt» o «Convalidat».\n8. Pràctiques a empresa\nDurant el 2n curs es porta a cap la formació en centres de treball (FCT). Són una gran quantitat d'empreses de Santa Coloma i de l'àrea metropolitana les que col·laboren en la formació del nostre alumnat. Fins a 350 hores del cicle es desenvolupen en un dels seus centres de treball.\nExempció total o parcial de les pràctiques\nL’exempció del 100% del total de les hores del crèdit o mòdul del cicle, assignatura o matèria, s’atorga si l’alumne acredita l’experiència professional corresponent a un nombre d’hores igual o superior a les del crèdit o mòdul de formació en un centre de treball, relacionada amb l’àmbit professional i de treball i les principals ocupacions i llocs de treball del cicle formatiu.\nL’exempció parcial del 50% del total de les hores del crèdit o mòdul del cicle, assignatura o matèria, s’atorga si l’alumne acredita l’experiència professional corresponent a un nombre d’hores igual o superior al 50% de les del crèdit o mòdul de formació en centres de treball, relacionada amb l’àmbit professional i de treball i les principals ocupacions i llocs de treball del cicle formatiu.\nL’exempció del 25% del total de les hores del crèdit o mòdul del cicle, assignatura o matèria, s’atorga si l’alumne acredita experiència laboral en qualsevol activitat professional. S’ha d’acreditar, com a mínim, el doble de les hores del crèdit o mòdul de pràctiques del cicle formatiu del qual se sol·licita l’exempció.\nL’alumne ha de presentar els documents que acreditin l’experiència laboral, actual o prèvia en empreses o institucions, fent tasques o funcions que es corresponguin en cadascun dels supòsits d’exempció. Aquesta és la relació de documents acreditatius:\nInforme de la vida laboral emès per la Tresoreria General de la Seguretat Social.\nCertificat o informe de l’entitat o empresa, on constin les hores d’experiència laboral, que detalli l’activitat, les funcions i les tasques que ha realitzat l’alumne.\nSi es treballa per compte propi:\ncertificat d’alta d’activitat econòmica\nrebuts de cotització a la Seguretat Social (si escau)\nquota de règim d’autònoms\ndeclaració trimestral positiva de l’activitat econòmica (model 130)\nEn els supòsits del 50% i 100%, com a mínim s’ha de presentar l’informe de vida laboral i certificat o informe de l’entitat o empresa. El responsable del centre docent pot sol·licitar altres documents per comprovar les competències i experiència relacionades amb els estudis professionals.\n9. En finalitzar els meus estudis, què puc fer?\nAlgunes de les professions que es poden desenvolupar en acabar aquest cicle són: Administratiu d’oficina o despatx professional, administrador comercial, de gestió de personal, de banca i institucions financeres, comptable, responsable de tresoreria, de mitjans de pagament, de cartera, de valors, de l’Administració pública, tècnic en gestió de cobraments, auxiliar d’auditoria, agent comercial d’assegurances i bancs i institucions financeres. Gestor administratiu.\nEn acabar el cicle es té la possibilitat de seguir estudis universitaris de: Administració i Direcció d’Empreses, Biblioteconomia i Documentació, Ciències Empresarials, Educació Social, Estadística, Matemàtiques, Gestió i Administració Pública, Relacions Laborals, Treball Social, Turisme.\nNotes de tall per l'accés a la universitat (consultar via PAU/FP/CFGS)\n10. Formació complementària\n11. Adreces d'interès\nDisseny curricular dels cicles formatius\nDocuments d'Acollida GA\nDocuments d'Acollida AF


OCULUS ART: 04/14\nVERMELL, roig, grana, carmesí, escarlata, sanguini, vermelló, carmesí, cinabri.\nLa paraula vermell deriva del llatí russeus, 'vermell pujat ', relacionat amb ruber, 'vermell'. El terme « vermell» va començar a usar-se regularment en el nostre idioma durant el segle XV, a l'Edat Mitjana ja existia, però era d'ús poc comú. D'acord amb el filòleg Joan Coromines, "vermell" significava antigament un color vermellós, mentre que les denominacions tradicionals del color de la sang eren bermejo, colorit i encarnat.\nJoan Tuset 2002. Invitació al viatge.\nEl vermell, reminiscència de la porpra imperial, és el color de la glòria, de vermell vesteix Déu en el panell central del Políptic de Gant, de Van Eyck, és també el color de la sang vessada, del sacrifici, Jesús vesteix una túnica vermella al díptic, La Crucifixió i el Judici Final de Van Eyck.\nCarabaggio 1606.Sant Geroni de Montserrat.\nJoan Tuset 2001. Sant Geroni segons Carabaggio\nEl vermell és el primer color a què l'home li va posar un nom, la denominació cromàtica més antiga del món. El simbolisme del vermell està determinat per dues experiències elementals: el foc és vermell i ho és també la sang. Foc i sang tenen en totes les cultures un significat existencial. Luckiesh considera que el vermell és el color de la sang, per la qual cosa va ser usat pels grups primitius per defensar-se de la naturalesa, com un senyal de perill .\nFrancis Dicksee 1892. Leila.\nTot això fa que es formin una sèrie d'associacions duals com són el poder i la masculinitat , la ira i el bèl·lic , la crueltat i el martiri, la salut i la bellesa , l'amor i la felicitat . També afirma que el vermell és excitant i estimulant , quan s'acosta al taronja .\nJoan Tuset 2002. El refugi\nÉs el color de l'amor i de l'odi , el vermell és el color de totes les passions , les bones i les dolentes. La sang s'altera i puja al cap i la cara es ruboritza , per timidesa o enamorament , o totes dues coses alhora . També s'enrogeix en sentir avergonyit , perquè s'estigui enutjat o s'hagi excitat . El vermell és el color del cor i l'esperit . Els cors es pinten vermells perquè els enamorats pensen que tota la seva sang flueix al seu cor . Els colors de l'amor oscil·len tant com les alegries i els patiments lligats a ell.\nGiuseppe de Nittis 1879.Nu amb mitges vermelles.\nJoan Tuset 2000. El laberint de la ment.\nÉs també el color de la força , el vigor , el valor i l'atractiu . És el més vigorós de tots els colors , el color de la vida i l'alegria. El vermell representa el color d'intensitat afectiva , d'afecte apassionat , impregnat de certa angoixant tensió i sobresalt, és el color de la violència i l'explosivitat , i per tant es troba relacionat amb instints primaris , impulsos vitals agressius .\nJan van Eyck 1432. Políptic de Gante.\nEl vermell és a més el color de la ira , l'agressivitat i la guerra . A Mart , déu de la guerra , se li atribuïa el color vermell , el color de la sang . Per això el planeta Mart és el " planeta vermell " . El déu romà de la guerra es diu en grec Ares o Àries. Àries és el primer signe zodiacal de l'any astrològic . Aquí també el primer color és el vermell . El vermell dóna força per a la guerra , per això els guerrers anaven vestits de vermell o es pintaven d'aquest color . Gairebé tots els uniformes històrics són vermells .\nCaravaggio 1602.El Enterrament de Crist\nEl vermell és també el color del perill i un dels colors del prohibit . Qui es salta un semàfor en vermell es troba amb una multa , que qualsevol instrument de mesura assenyala alguna cosa en vermell , és que alguna cosa no va bé. Al semàfor el vermell significa alt! , ¡ Perill ! . Els frens d'emergència, els extintors i els botons d'alarma són vermells . En el futbol un jugador té prohibit seguir jugant quan l'àrbitre li ensenya la targeta vermella . Des de la senyal que prohibeix estacionar fins al cartell que prohibeix fumar , totes tenen vermell .\nJoan Tuset 1979. Després de la batalla.\nEl vermell és també el color de les correccions , els controls i la justícia . Els escolars saben que el vermell és el color de les correccions . També és el color dels preus rebaixats . Tenir " números vermells " en un compte és quan el saldo és negatiu . És també el color de la justícia, ja que durant segles les sentències van establir que la sang havia de pagar amb sang . Els jutges signaven amb tinta vermella les sentències de mort .\nModigliani 1925. Nu vermell.\nEl vermell també atorga la sensació de la proximitat , la veu alta i l'extraversió . Òpticament , el vermell sempre se situa davant. Són pocs quadres els que tenen un fons vermell , i en tots els casos , són quadres en els que l'efecte de profunditat està absent . El vermell en general és el color dels extravertits , no pot quedar en segon pla . En aquest sentit el pol oposat al vermell és el blau , ja que aquest últim és l'immaterial , el llunyà , el fred i el baix. No hi ha color més materialista que el vermell .\nTamara de Lempicka.1927.Tunica vermella\nHistòricament , el vermell va ser el color de la noblesa i dels rics , pel seu caràcter de color lluminós . Els colors lluminosos eren privilegi de les classes superiors , i els apagats li corresponien als pobres . El vermell era el color més clar en les tintoreries , la fabricació dels tints era difícil , el tenyit costós i els materials havien de ser importats . Qui vestia de vermell sense pertànyer a la classe que podia usar-lo, era executat.\nJoan Tuset 1979. El torneig.\nEls patricis van convertir al color vermell en el color dels rics . En el Renaixement , el vermell era el color més apreciat per dones i homes , joves i vells . Però avui alguna cosa queda del vermell dels nobles : encara es desenrotlla a l'entrada de l'òpera , d'un teatre o un hotel la catifa vermella per "els reis ".\nEl Greco.1577-79. L'expoli de Crist.\nPer Lüscher , el vermell significa desig en tota la seva gamma d'apetència i anhel : és el constrenyiment per aconseguir èxits , la força de voluntat , la sang de la conquesta , el temperament sanguini , la masculinitat i la sexualitat; representa l'excèntric , l'ofensiu , l'autònom , el locomotor , el competitiu; aspectes afectius com ara l'apetència , l'excitabilitat i l'autoritat.3 Greus diu que és el color més fort i posseeix gran poder d'atracció , és positiu , agressiu i excitant , simbolitza una passió primitiva i fortes emocions; està associat amb el perill , el coratge , la ràbia , la rivalitat , la lluita , la virilitat i el sexo.\nMarvilla 2014. L'Àngel exterminador.\nStephanie Rew 2013.El kimono vermell.\nEl vermell és un color masculí , i això es mostra en molts significats . Goethe ho va cridar el rei -i no la reina -dels colors , li va donar una gran rellevància en rang de dignitat i serietat , ja que segons ell aquest color reuneix tots els colors . Per la seva banda Kandinsky , diu que el vermell és el color que presenta major contrast per la seva calidesa , ja que la seva intensitat es constitueix com una llum que irradia energia , amb el vigor del masculí , com passió que cremés incontrolable.\nMontserrat Gudiol 1974. Enamorats.\nEl vermell masculí és el color de la força , l'activitat i l'agressivitat . És el pol oposat al passiu , suau blau i l'innocent blanc. El foc és masculí , l'aigua és femenina . Vermell és el color de Crist , blau el de Maria . L'apreciació general del comú de les persones és prendre roent com un color femení i al blau com masculí . Això es dóna perquè els colors dels nounats són el blau clar i el rosa . Com el color rosa és per a les nenes , i el rosa ve del vermell , el vermell queda associat al femení , però aquesta moda només ve des de 1930 , anteriorment el vermell sempre va ser masculí .\nFrancisco de Goya 1792. Manuel Osorio de Zuniga.\nPerò hi ha un vermell típicament femení: el vermell fosc . El vermell clar simbolitza el cor , i el fosc al ventre. El clar simbolitza l'activitat , mentre que el fosc és un color quiet , un dels colors de la nit . El vermell masculí és el lluminós vermell sanguini de la carn , i el femení és el vermell fosc que simbolitza la sang de la menstruació .\nJorge Méndez 2010. Emocions en vermell.\nTambé l'Església Catòlica distingeix els efectes de la sang masculina i la sang femenina . En l'Eucaristia es beu simbòlicament sang , la sang de Crist , però d'altra banda alguns sacerdots en l'antiguitat , excloïen les dones menstruants perquè " profanaven l'altar ".\nJoan Tuset 2001. L'ull que tot ho veu.\nJosé Ramón Magallón 1996.Vermell.\nEl vermell és el color del foc , i el foc és imatge del diví , és Déu mateix . Moisès veu Déu com un esbarzer ardent . L'Esperit Sant s'apareix com una flama . El vermell , com a color litúrgic de l'Església Catòlica , és també record de la sang del sacrifici . Les robes dels sacerdots , les estovalles de l'altar i la coberta de la trona són vermells , en els dies que es recorda la Passió de Jesús , el Diumenge de Rams i el Divendres Sant, així com en els dies que els màrtirs van morir per la seva fe.\nHenri Matisse 1908.L'habitació vermella.\nEn les representacions pictòriques de Jesucrist i la seva vida , aquest apareix sempre vestit de vermell . El vermell cardenal és el color més comú en les vestimentes eclesiàstiques que fan servir els que tenen poder , mentre que el vermell i el negre junts es troben en la vestidura del dimoni , la unió d'aquests colors trenca la perfecció i l'harmonia .\nEgon Schiele 1900.Dona estacionària en vermell.\nEs feia servir també amb molta freqüència per la vestimenta de Sant Joan, el deixeble favorit de Jesús, i en alguna de les peces que vesteix la verge Maria, ja que com a mare de Jesús, comparteix amb ell el seu sacrifici.\nHanns Ludwig Katz 1919 .Retrat d'home vermell.\nEs el color del foc, la guerra, la passió i l'energia, el vermell, simbolitza el poder i s'associa amb la vitalitat i l'ambició, aporta també confiança en si mateix, coratge i una actitud optimista davant la vida. És imatge del diví, és Déu mateix. Moisès veu Déu com una esbarzer ardent. L'Esperit Sant s'apareix com una flama. El vermell, com a color litúrgic de l'Església Catòlica, és també record de la sang del sacrifici. Les robes dels sacerdots, les estovalles de l'altar i la coberta de la trona són vermells, en els dies que es recorda la Passió de Jesús, el Diumenge de Rams i el Divendres Sant, així com en els dies que els màrtirs van morir per la seva fe.\nCaravaggio 1604.Sant Joan Baptista.\nEn les representacions pictòriques de Jesucrist i la seva vida, aquest apareix sempre vestit de vermell. El vermell cardenal és el color més comú en les vestimentes eclesiàstiques que fan servir els que tenen poder, mentre que el vermell i el negre junts es troben en la vestidura del dimoni, la unió d'aquests colors trenca la perfecció i l'harmonia.\nGeorgia Okeeffe 1950.Nu Femeni.\nCohen Fusé 1976.Dona vermella.\nCristóbal Rojas 1887.Autoretrat amb barret vermell.\nTintoretto 1559. Sant Jeroni.


Antifrau investiga el contracte a Ferrovial per si hi ha un destí «il·legal de fons públics» - Diari de Girona\nAntifrau investiga el contracte a Ferrovial per si hi ha un destí «il·legal de fons públics»\nL'amo del restaurant L'Arest de Girona va denunciar que es donava a dit el seguiment dels positius de covid a una empresa amb interessos en el cas\nVergés a Girona, amb Pere Aragonès i Roger Torrent · Marc Martí / Arxiu\nVergés a Girona, amb Pere Aragonès i Roger Torrent\nL'Oficina Antifrau de Catalunya ha iniciat les «actuacions d'investigació» del contracte del Departament de Salut a l'empresa Ferroser, una filial de Ferrovial, perquè fes el seguiment de positius de covid-19 mitjançant el telèfon 061 per possible «destinació il·legal de fons públics». Qui va interposar la denúncia cap a la conselleria que encapçalava Alba Vergés (ERC) va ser el propietari d'una establiment de restauració de Girona després d'observar possibles irregularitats.\nAntifrau concreta que després de rebre, el 10 de desembre, la denúncia relativa «a presumptes irregularitats comeses en matèria de contractació per part del Departament de Salut», el director de l'oficina va resoldre iniciar actuació d'avaluació prèvia de versemblança sobre els fets comunicats». Ara, exposa que com a conseqüència d'aquella avaluació ha resolt «iniciar actuacions d'investigació» pel possible «incompliment de la normativa de contractació en l'adjudicació del contracte del servei de seguiment de contactes positius mitjançant scouts a l'empresa Ferroser».\nEl responsable del restaurant L'Arest, Albert Caupena, va interposar la denúncia assenyalant que l'empresa va ser «contractada amb un pressupost de més de 17 milions d'euros» amb personal «no qualificat i sense experiència mèdica». En aquest sentit, sostenia que el gestor és Roger Junqueras, germà del líder d'Esquerra, Oriol Junqueras. També s'exposava que el contracte s'havia «renovat» per una suma de «10,5 milions d'euros». A partir d'això, considerava Vergés culpable d'atorgar de forma «directe i sense concurs públic» aquests contractes. Així, exposava que l'ordre del tancament del sector de la restauració, considerant que eren gairebé «els únics culpables dels elevats índexs de contagis», es feia d'acord amb uns indicadors proporcionats per «empreses amb interessos econòmics en el cas».\nEn la notificació d'Antifrau de l'inici de les actuacions d'investigació a la qual ha tingut accés Diari de Girona, s'indica que «els fets denunciats i de l'anàlisi dels mateixos s'ha pogut deduir un possible cas concret d'ús o destinació il·legal de fons públics o qualsevol altre aprofitament irregular derivat de conductes que comportin conflictes d'interessos o l'ús en benefici privat d'informacions derivades de les funcions pròpies del personal al servei del sector públic».\nTot i això, des d'Antifrau també es deixa clar que l'inici de l'investigació dels fets denunciats «no prejutja els mateixos ni implica cap posicionament inicial de l'Oficina Antifrau al respecte».\nAlbert Caupena ha declarat a aquest diari que «el Departament de Salut ha intentat fer la vida impossible als restauradors» i que ara ell intentarà «fer la vida impossible als responsables del Departament que els estan arruïnant». Aquest establiment, especialitzat en pollastre a l'ast, es va popularitzar quan va penjar cartells on assegurava que no deixava entrar polítics al seu local i els comparava amb els xoriços i els porcs. En una entrevista posterior, va explicar que havia fet fora un diputat de Ciutadans.


Nord-est Llibertari: Segon tall a l'N-260 de Navata i Ordis\nSegon tall a l'N-260 de Navata i Ordis\nLa campanya està creant consciència entre el veïnat, però les converses amb Foment no avancen\nNavata/Ordis (Alt Empordà).-\nLlegim en la premsa convencional empordanesa que les veïnes i els veïns dels municipis d'Ordis i Navata, a l’Alt Empordà, van tornar a tallar ahir, a les 6 de la tarda ,el trànsit a la carretera N-260. Es tracta del segon dels quatre talls previstos com a protesta per reclamar millores en l'encreuament que connecta aquesta via amb la C-26. En aquesta ocasió, enmig de la celebració de les Fires de Santa Creu a Figueres, l'assistència fou d’una quarantena de persones, aproximadament.\nJaume Homs, l'alcalde de Navata, es mostrava satisfet amb la concentració i creu que s'ha superat una «prova de foc». «El resultat no és quants, sinó què i com», ha explicat. Homs destacava, a més, que, encara que era una data complicada, molts dels assistents no havien participat en les concentracions anteriors. «Això vol dir que la gent s'ha renovat i que tenen ganes de col·laborar», conclou.\nLa campanya està creant consciència en el veïnat i els conductors que circulen per la carretera. Des d'una setmana abans del primer tall de la via, poden llegir-se a les cruïlles d'accés a Navata pancartes advertint sobre la perillositat de l'encreuament. Tot i això, les converses amb el Ministeri de Foment no avancen. «Tenim molt clar que aquest encreuament és un punt negre, però hi haurà encara molts més accidents abans el Ministeri no decideixi fer-hi alguna cosa», comenta l'alcalde de Navata, poc esperançat.\nEls propers talls de via estan previstos per als dies 4 de juny i 2 de juliol. La campanya als municipis afectats i interessats continuarà mentrestant amb altres activitats per fomentar la participació dels veïns i veïnes en la reivindicació.


Esport contra la ressaca\nGlobal icon-chevron-right Espanya icon-chevron-right Barcelona icon-chevron-right Esport per superar la ressaca?\n© Carlota Martí Passatge Mulet\nEsport per superar la ressaca?\nEl cap i l’estómac us estan a punt d’explotar i us fa mal tot el cos. Proveu amb l’esport!\nPer Carlota Martí (Lymbus) Data de publicació: dimecres 6 juliol 2016\n‘Mai més’. Ja. No us ho creieu. Això és el que diem tots al matí després de començar la nit amb una cervesa, seguir-la amb tres gintònics i combinar-la amb quatre xupitos de jäger fins a caure al llit encara borratxos. Això sí, l’endemà, feu-ho bé.\nOblideu-vos del pla de pel·li i manta i no us escarxofeu al sofà. Mogueu-vos. Fer esport –amb moderació!- pot ser un bon remei per superar un dia que no ha de ser sempre tan terrorífic. L’alcohol irrita l’estómac, provoca toxicitat al nostre organisme i ens deshidrata i, això, es manifesta en efectes com el mal de cap o d’estómac.\n“Fer algun esport on entrin en joc moviments suaus ens pot ajudar a activar la irrigació sanguínia i a eliminar toxines. És important estimular la seva eliminació a través de l’orina i la suor. Això sí, primer haurem de recuperar líquids i sals minerals que el cos ha perdut. El risc de deshidratació serà més gran per això és necessari consumir líquids abans, durant i després de l’activitat. A més, l’esforç no ha de ser excessiu perquè el risc de lesió muscular és més alt. No tenim els músculs en les millors condicions”, ens diu la Belen Alegre, infermera.\n“El més recomanable seria fer treball cardiovascular. Mantenir una intensitat moderada durant una estona mitjana-llarga de temps. Això vol dir, córrer a la cinta o, fins i tot, caminar amb inclinació o fer bicicleta. També, combinar sèries d’esquats amb flexions, treball funcional, abdominals… Un treball que ens exigeixi a nivell de cor i de respiració. Així aconseguirem suar, que és el que volem. L’alcohol genera moltes toxines al cos i, el dia després d’una nit divertida, en posar-nos a la cinta, suem molt més i, això, ens ajuda a eliminar toxines”, analitza l’Ignasi Cortés, entrenador personal del DiR Tarragona.\nAgafeu llapis i boli i apunteu, ens llancem a la piscina i us donem idees per intentar portar millor la ressaca. Ara, tampoc ens feu gaire cas que ahir vam sortir i la cosa se’ns va anar una mica de les mans!\nGimnàs sí però seguint el consell d’un bon entrenador. Nosaltres escoltem l’Ignasi, entrenador personal del DiR Tarragona i ens agafem el que ens diu com un pare nostre. “Començaríem amb un escalfament de 10 minuts caminant a la cinta o a l'el·líptica. Activaríem tot el cos fent 4 o 5 sèries de 20 squats, 15 flexions i 20 abdominals i acabaríem amb un treball cardiovascular encara més llarg. És a dir, bloc d’escalfament, de treball muscular sense complexitat extrema però que activi la nostra musculatura i bloc de treball cardiovascular gros al final d’entre 25 i 40 minuts. Coses sempre super bàsiques. Quan ens aixequem després d’una nit on hem begut més del compte estem mig lelos a nivell de coordinació. No seria bo demanar exercicis de molta complexitat tècnica perquè podria ser perillós per musculatura i articulacions”, puntualitza Cortés.\nAnem als bàsics. Per desintoxicar el cos amb calma una bona solució pot ser sortir de casa i respirar a l’aire lliure, això sí, amb ulleres de sol i gorra posades. Sumar passes i moure-us suaument pot ajudar-vos a activar la irrigació sanguínia i eliminar toxines. Si teniu la ment tan espessa que no se us acudeix ni per on anar, des del programa Troba’t B de l’Ajuntament ens recomanen rutes per diferents barris de la ciutat d’entre 3 i 6 kilòmetres.\nTampoc se us en va anar tant de les mans? Aneu a córrer. Però, preneu-vos-ho com un dia d’aquests per fer un trote cochinero. Una sortida tranquil·la, relaxada i a un ritme més baix del que acostumeu a marcar. Volem suar per eliminar toxines però sense passar-nos. Aprofiteu per anar a les Aigües o pel Carmel, així els miradors es convertiran en la millor excusa per fer alguna parada tècnica si us vénen nàusees. Recordeu fer els deures i beure-us una isotònica –les sals minerals són claus per recuperar-nos- abans de sortir i si teniu ànims per descobrir noves rutes... consulteu el top10 d’Strava Local: són les més populars de Barcelona.\nSemblareu esquiadors de fons sense esquís, sense neu i perduts entre els carrers de la ciutat. Caminareu amb bastons fets de carboni al ritme d’1, 2, 1, 2... amb un somriure i en grup. Si caminar és saludable fer-ho amb pals –i bona companyia- encara ho és més. Per què? Ens ajuda a moure tot el cos i repartir l’esforç. “Per la gent amb problemes de genolls és ideal. El pal és el primer que rep l’impacte i minimitza el cop. A més, enforteixes braços, esquena i postura”, diu l’Adirà González, instructor del grup de marxa nòrdica del Centre Cívic Vil·la Floria. A Barcelona, podeu aprendre tècnica i ‘marxar’ en grup amb Bendhora, Kieser Training o l’Associació Esportiva de Sarrià, així com en la majoria de Centres Cívics.\nSuau això sí, deixeu la sessió de dinàmic per un altre dia i descarteu al 100% el Bikram. Centreu-vos a coordinar la respiració amb els vostres moviments i escolteu el cos. El ritme el marca cada persona. En les sessions de ioga suau de Yoga Transforma (Vico, 31), a més de treball físic, també inclouen exercicis de respiració i meditació. L’heu provat? La meditació diem! Des d’aquí us la recomanem al 100%. Respireu i penseu només a inspirar, expirar, inspirar, expirar...\nRas i curt. Centreu-vos a estirar el cos. Us obligarà a treballar la flexibilitat i la mobilitat articular però a un ritme pausat i fixant les postures una bona estona. No hi ha moviments bruscos, aquí tots són controlats i mantinguts. Tot, a més, cuidant la postura i la correcta alienació corporal, vaja, sense arriscar-nos a fer-nos mal i lamentar alguna lesió. On? A qualsevol gimnàs –la majoria tenen sessions d’estiraments- o, si ja domineu el tema, a casa, pel vostre compte.\nHeu fet ja una dutxa? Aneu directes al lavabo i refresqueu-vos i netegeu porus. És com un regal dels Déus. L’aigua és un dels millors aliats per la ressaca, beveu-ne a cabassos i estigueu a prop d’ella. Va, poseu direcció piscina i remulleu-vos. Això sí, limiteu-vos a quedar-vos en zones on toqueu de peu pla, no fos que tinguéssim un ensurt. Ah i assegureu-vos que a la piscina l’ambient no estigui gaire caldejat. Els entorns amb altes temperatures –rollo el d’una classe de Bikram Ioga- no són recomanables.\nVa, en serio? No teniu esma per res? D’acord doncs si el cos està sense forces i esteu a un pas de quedar-vos tot el dia al llit... almenys, dutxeu-vos i beveu: infusions, begudes isotòniques amb sals minerals, sucs detox... I aixequeu-vos. Dediqueu-vos a endreçar l’habitació, netejar la casa, la cuina, passar l’aspirador... Ah, que ara heu canviat d’opinió i preferiu sortir a córrer?


Filtrats detalls del Samsung Galaxy S6 mini | El Tecnològic\nFiltrats detalls del Samsung Galaxy S6 mini\nS’han filtrat les característiques d’un possible Samsung Galaxy S6 mini al aparèixer aquestes durant unes hores a la tenda online LetsTango.\nEn aquestes característiques es parlava d’una Pantalla SuperAMOLED, les mateixes del S6 i el S6 Edge, però amb unes dimensions més petites de 4,7 polzades amb una densitat de píxels de 720×1280.\nPel que fa a processador trobem un Qualconmm Snapdragon 808 amb una CPU de 6 nuclis a 1,8 Ghz i una RAM de 2 Gb. De memòria interna trobem 16 Gb amb l’opció d’ampliar la nostra memòria externa amb una entrada de targetes MicroSd. Tot això implementat en un cos metàl·lic extern. En general trobem un molt bon hardware però amb una memòria RAM decebedora.\nDe càmeres només es diu que trobaríem una frontal de 5 Megapixels i una posterior de 15 Megapixels, no s’especifica res de la seva obertura ni dels seus fps ni de resolucions.\nDe sistema operatiu trobaríem Android 5.1 Lollipop.\nRespecte a preu i bateria no es diu res, ja que la pàgina de compra només donava l’opció de precomanda. Aquests 2 factors serien determinants per saber si val la pena la compra d’aquest dispositiu que s’espera veure abans del proper gran llançament de Samsung, el Galaxy S7.\nEn cas de què es confirmés la sortida d’aquest terminal i s’acabés de veure totes les seves característiques (sobretot bateria i preu) podrem parlar d’èxit com ho va ser el S4 mini o de fracàs com ho va ser el S3 mini.\nTotes les aplicacions natives d'Android ja estan a Google Play


La secció d'escacs del CT la Pobla aconsegueix mantenir la categoria - Ajuntament de la Pobla de Claramunt\nData i hora oficials: 28/02/2021 20:22\nLa secció d'escacs del CT la Pobla aconsegueix mantenir la categoria\nLa secció d'escacs del CT la Pobla ha aconseguit mantenir la categoria dins del grup IV de la Segona Provincial de la Lliga Catalana, després d'haver obtingut l'ascens la temporada anterior. La competició ha finalitzat a mitjan de març i, durant la lliga, l'equip poblatà s'ha mostrat competitiu en tots els enfrontaments i ha quedat en el cinquè lloc de la taula, amb quatre punts i mig.\nEls poblatans van iniciar la lliga el 20 de gener i l'han finalitzat el 17 de març. De les nou jornades disputades, en van guanyar quatre, en van perdre quatre i en van empatar una. Pel que fa als contrincants, cal destacar els potents equips de Sant Adrià i de Sant Josep, de Badalona, que han obtingut l'ascens de categoria. Són equips de poblacions més grans que la Pobla de Claramunt, fet que encara fa més meritòria la posició de la secció poblatana.\nDurant aquesta temporada, els jugadors que han format part d'aquest equip han estat: Antoni Mabras, Manel Torres, Juan Lorente, Manuel i David Zumel, Josep Antoni Jiménez, Carlos Pérez, Sergi Cristóbal, Josep Sabaté i Àngel Cervelló. Des de l'entitat es vol agrair l'esforç i la dedicació d'aquests jugadors i la col·laboració de l'Ajuntament.\nUn dels partits disputats per la secció d'escacs del CT la Pobla